**МОНГОЛ УЛСЫН ИХ ХУРЛЫН 2022 ОНЫ ЭЭЛЖИТ БУС ЧУУЛГАНЫ**

**ТӨРИЙН БАЙГУУЛАЛТЫН БАЙНГЫН ХОРООНЫ**

**08 ДУГААР САРЫН 29-НИЙ ӨДӨР /ДАВАА ГАРАГ/-ИЙН**

**ХУРАЛДААНЫ ТЭМДЭГЛЭЛИЙН ТОВЬЁГ**

|  |  |  |
| --- | --- | --- |
| ***№*** | ***Баримтын агуулга*** | ***Хуудасны дугаар*** |
| 1 | Хуралдааны товч тэмдэглэл  | 1-11 |
| 2 | Дэлгэрэнгүй тэмдэглэл | 12-38 |
|  | 1.“Монгол Улсын Засгийн газарт чиглэл өгөх тухай” Улсын Их Хурлын тогтоолын төсөл  | 12-17 |
|  | 2.“Ажлын хэсэг байгуулах тухай” Улсын Их Хурлын тогтоолын төсөл  | 17-21 |
|  | 3.Монгол Улсын Засгийн газрын бүрэлдэхүүний тухай хуульд нэмэлт, өөрчлөлт оруулах тухай, Монгол Улсын Засгийн газрын бүтцийн тухай хуульд нэмэлт, өөрчлөлт оруулах хуулийн төсөл болон хамт өргөн мэдүүлсэн хууль, Улсын Их Хурлын тогтоолын төсөл /Засгийн газар 2022.08.29-ний өдөр өргөн мэдүүлсэн, хэлэлцэх эсэх/ | 21-3 |
|  | 4.Монгол Улсын Засгийн газрын бүрэлдэхүүний тухай хуульд нэмэлт, өөрчлөлт оруулах тухай, Монгол Улсын Засгийн газрын бүтцийн тухай хуульд нэмэлт, өөрчлөлт оруулах хуулийн төсөл болон хамт өргөн мэдүүлсэн хууль, Улсын Их Хурлын тогтоолын төсөл /Засгийн газар 2022.08.29-ний өдөр өргөн мэдүүлсэн, анхны хэлэлцүүлэг/ | 33-37 |
|  | 5.Монгол Улсын Засгийн газрын бүрэлдэхүүний тухай хуульд нэмэлт, өөрчлөлт оруулах тухай, Монгол Улсын Засгийн газрын бүтцийн тухай хуульд нэмэлт, өөрчлөлт оруулах хуулийн төсөл болон хамт өргөн мэдүүлсэн хууль, Улсын Их Хурлын тогтоолын төсөл /Засгийн газар 2022.08.29-ний өдөр өргөн мэдүүлсэн, эцсийн хэлэлцүүлэг/ | 37-38 |

***Монгол Улсын Их Хурлын 2022 оны ээлжит бус чуулганы***

***Төрийн байгуулалтын байнгын хорооны***

***08 дугаар сарын 29-ний өдөр /Даваа гараг/-ийн***

***хуралдааны товч тэмдэглэл***

 Төрийн байгуулалтын байнгын хорооны дарга Ж.Мөнхбат ирц, хэлэлцэх асуудлын дарааллыг танилцуулж, хуралдааныг даргалав.

*Хуралдаанд ирвэл зохих 19 гишүүнээс 11 гишүүн хүрэлцэн ирж, 57.9 хувийн ирцтэйгээр хуралдаан 16 цаг 49 минутад Төрийн ордны “Жанжин Д.Сүхбаатар” танхимд эхлэв.*

*Чөлөөтэй: Ц.Мөнхцэцэг, Ж.Сүхбаатар, Ж.Эрдэнэбат;*

*Эмнэлгийн чөлөөтэй: А.Адъяасүрэн, Г.Ганболд.*

***Нэг.“Монгол Улсын Засгийн газарт чиглэл өгөх тухай” Улсын Их Хурлын тогтоолын төсөл***

Хуралдаанд Улсын Их Хурлын Тамгын газрын Тэргүүн дэд дарга Э.Түвшинжаргал, Хууль, эрх зүйн газрын дарга Г.Агар-Эрдэнэ, мөн газрын Байнгын хорооны асуудал хариуцсан хэлтсийн дарга Ц.Батбаатар, мөн хэлтсийн Төрийн байгуулалтын байнгын хороо хариуцсан ахлах зөвлөх Б.Хатантуул, референт Э.Баттогтох, Эрх зүйн дүн шинжилгээний хэлтсийн даргын албан үүргийг түр орлон гүйцэтгэгч Ж.Бямбадулам нар байлцав.

Тогтоолын төслийн талаар ажлын хэсгийн ахлагч, Улсын Их Хурлын гишүүн С.Одонтуяа танилцуулав.

 Танилцуулгатай холбогдуулан Улсын Их Хурлын гишүүн Д.Тогтохсүрэнгийн тавьсан асуултад ажлын хэсгийн ахлагч, Улсын Их Хурлын гишүүн С.Одонтуяа, Улсын Их Хурлын Тамгын газрын Хууль, эрх зүйн газрын Эрх зүйн дүн шинжилгээний хэлтсийн даргын албан үүргийг түр орлон гүйцэтгэгч Ж.Бямбадулам нар хариулж, тайлбар хийв.

 Тогтоолын төсөлтэй холбогдуулан Улсын Их Хурлын гишүүн Ц.Мөнх-Оргил, Т.Доржханд, Н.Энхболд, Ш.Адьшаа нар үг хэлэв.

 Улсын Их Хурлын гишүүн Н.Энхболд Тогтоолын төслийн “2022 оны 11 дүгээр сарын 20-ныг” гэснийг “2022 оны 12 дугаар сарын 31-ний дотор” гэж өөрчлөх гэсэн горимын санал гаргав.

**Ж.Мөнхбат:** Улсын Их Хурлын гишүүн Н.Энхболдын гаргасан горимын **саналыг дэмжье гэсэн санал хураалт явуулъя.**

 **Зөвшөөрсөн: 7**

 **Татгалзсан: 5**

 **Бүгд: 12**

 **58.3 хувийн саналаар горимын санал дэмжигдлээ.**

**Ж.Мөнхбат:** “Монгол Улсын Засгийн газарт чиглэл өгөх тухай” Улсын Их Хурлын тогтоолын төслийгдэмжье гэсэн санал хураалт явуулъя.

 Зөвшөөрсөн: 9

 Татгалзсан: 3

 Бүгд: 12

75.0 хувийн саналаар дэмжигдлээ.

 Байнгын хорооноос гарах санал, дүгнэлтийг Улсын Их Хурлын гишүүн Ц.Мөнх-Оргил Улсын Их Хурлын чуулганы нэгдсэн хуралдаанд танилцуулахаар тогтов.

*Уг асуудлыг 17 цаг 13 минутад хэлэлцэж дуусав.*

***Хоёр.“Ажлын хэсэг байгуулах тухай” Улсын Их Хурлын тогтоолын төсөл***

Хуралдаанд Улсын Их Хурлын Тамгын газрын Тэргүүн дэд дарга Э.Түвшинжаргал, Хууль, эрх зүйн газрын дарга Г.Агар-Эрдэнэ, мөн газрын Байнгын хорооны асуудал хариуцсан хэлтсийн дарга Ц.Батбаатар, мөн хэлтсийн Төрийн байгуулалтын байнгын хороо хариуцсан ахлах зөвлөх Б.Хатантуул, референт Э.Баттогтох, Эрх зүйн дүн шинжилгээний хэлтсийн даргын албан үүргийг түр орлон гүйцэтгэгч Ж.Бямбадулам нар байлцав.

Тогтоолын төслийн талаар Байнгын хорооны дарга Ж.Мөнхбат танилцуулав.

Тогтоолын төсөлтэй холбогдуулан Улсын Их Хурлын гишүүн Н.Энхболд, Д.Тогтохсүрэн, С.Одонтуяа, Ц.Мөнх-Оргил нар үг хэлэв.

**Ж.Мөнхбат:** “Ажлын хэсэг байгуулах тухай” Улсын Их Хурлын тогтоолын төслийгдэмжье гэсэн санал хураалт явуулъя.

 Зөвшөөрсөн: 8

 Татгалзсан: 3

 Бүгд: 11

72.7 хувийн саналаар дэмжигдлээ.

 Байнгын хорооноос гарах санал, дүгнэлтийг Улсын Их Хурлын гишүүн М.Оюунчимэг Улсын Их Хурлын чуулганы нэгдсэн хуралдаанд танилцуулахаар тогтов.

*Уг асуудлыг 17 цаг 27 минутад хэлэлцэж дуусав.*

*Хуралдаан 17 цаг 27 минутаас 18 цаг 25 минут хүртэл түр завсарлав.*

***Гурав.Монгол Улсын Засгийн газрын бүрэлдэхүүний тухай хуульд нэмэлт, өөрчлөлт оруулах тухай, Монгол Улсын Засгийн газрын бүтцийн тухай хуульд нэмэлт, өөрчлөлт оруулах хуулийн төсөл болон хамт өргөн мэдүүлсэн хууль, Улсын Их Хурлын тогтоолын төсөл*** /*Засгийн газар 2022.08.29-ний өдөр өргөн мэдүүлсэн,****хэлэлцэх эсэх****/*

Хэлэлцэж буй асуудалтай холбогдуулан Монгол Улсын Ерөнхий сайд Л.Оюун-Эрдэнэ, Засгийн газрын Хэрэг эрхлэх газрын Тэргүүн дэд дарга Б.Ганбат, мөн газрын Хууль, эрх зүйн газрын дарга Н.Мягмар, ахлах референт Д.Саруул нар оролцов.

Хуралдаанд Улсын Их Хурлын Тамгын газрын Тэргүүн дэд дарга Э.Түвшинжаргал, Хууль, эрх зүйн газрын дарга Г.Агар-Эрдэнэ, мөн газрын Зөвлөхүүдийн албаны зөвлөх Ш.Ариунжаргал, Б.Баярсайхан, Б.Төгсцэнгэл, Байнгын хорооны асуудал хариуцсан хэлтсийн дарга Ц.Батбаатар, мөн хэлтсийн Төрийн байгуулалтын байнгын хороо хариуцсан ахлах зөвлөх Б.Хатантуул, референт Э.Баттогтох, Эрх зүйн дүн шинжилгээний хэлтсийн даргын албан үүргийг түр орлон гүйцэтгэгч Ж.Бямбадулам нар байлцав.

Төслийн үзэл баримтлалын талаар илтгэлийг Монгол Улсын Ерөнхий сайд Л.Оюун-Эрдэнэ танилцуулав.

Илтгэлтэй холбогдуулан Улсын Их Хурлын гишүүн М.Оюунчимэг, Б.Пүрэвдорж, Ж.Мөнхбат нарын тавьсан асуултад Монгол Улсын Ерөнхий сайд Л.Оюун-Эрдэнэ хариулж, тайлбар хийв.

Улсын Их Хурлын гишүүн Ц.Мөнх-Оргил, Б.Пүрэвдорж, Н.Энхболд нар үг хэлэв.

**Ж.Мөнхбат:** Монгол Улсын Засгийн газрын бүрэлдэхүүний тухай хуульд нэмэлт, өөрчлөлт оруулах тухай, Монгол Улсын Засгийн газрын бүтцийн тухай хуульд нэмэлт, өөрчлөлт оруулах хуулийн төсөл болон хамт өргөн мэдүүлсэн хууль, Улсын Их Хурлын тогтоолын төслийнүзэл баримтлалыг дэмжиж, чуулганы нэгдсэн хуралдаанаар оруулж хэлэлцүүлэх нь зүйтэй гэсэн саналыг дэмжье гэсэн санал хураалт явуулъя.

 Зөвшөөрсөн: 12

 Татгалзсан: 2

 Бүгд: 14

85.7 хувийн саналаар дэмжигдлээ.

 Байнгын хорооноос гарах санал, дүгнэлтийг Улсын Их Хурлын гишүүн Ё.Баатарбилэг Улсын Их Хурлын чуулганы нэгдсэн хуралдаанд танилцуулахаар тогтов.

*Уг асуудлыг 19 цаг 06 минутад хэлэлцэж дуусав.*

*Байнгын хорооны хуралдаан 19 цаг 06 минутад түр завсарлаж, чуулганы нэгдсэн хуралдааны дараа 20 цаг 54 минутаас үргэлжлүүлэн хуралдав.*

***Дөрөв.Монгол Улсын Засгийн газрын бүрэлдэхүүний тухай хуульд нэмэлт, өөрчлөлт оруулах тухай, Монгол Улсын Засгийн газрын бүтцийн тухай хуульд нэмэлт, өөрчлөлт оруулах хуулийн төсөл болон хамт өргөн мэдүүлсэн хууль, Улсын Их Хурлын тогтоолын төсөл*** /*Засгийн газар 2022.08.29-ний өдөр өргөн мэдүүлсэн,****анхны хэлэлцүүлэг****/*

Хэлэлцэж буй асуудалтай холбогдуулан Монгол Улсын Ерөнхий сайд Л.Оюун-Эрдэнэ, Засгийн газрын Хэрэг эрхлэх газрын Тэргүүн дэд дарга Б.Ганбат, мөн газрын Хууль, эрх зүйн газрын дарга Н.Мягмар, ахлах референт Д.Саруул нар оролцов.

Хуралдаанд Улсын Их Хурлын Тамгын газрын Тэргүүн дэд дарга Э.Түвшинжаргал, Хууль, эрх зүйн газрын дарга Г.Агар-Эрдэнэ, мөн газрын Зөвлөхүүдийн албаны зөвлөх Ш.Ариунжаргал, Б.Баярсайхан, Г.Баяртуяа, Б.Төгсцэнгэл, Байнгын хорооны асуудал хариуцсан хэлтсийн дарга Ц.Батбаатар, мөн хэлтсийн Төрийн байгуулалтын байнгын хороо хариуцсан ахлах зөвлөх Б.Хатантуул, референт Э.Баттогтох, Эрх зүйн дүн шинжилгээний хэлтсийн даргын албан үүргийг түр орлон гүйцэтгэгч Ж.Бямбадулам нар байлцав.

***Монгол Улсын Их Хурлын чуулганы хуралдааны дэгийн тухай хуулийн 39 дүгээр зүйлийн 39.10-т заасны дагуу*** *Монгол Улсын Засгийн газрын бүрэлдэхүүний тухай хуульд нэмэлт, өөрчлөлт оруулах тухай хуулийн төслийг**зүйл бүрээр хэлэлцэв.*

Төслийн зүйлүүдтэй холбогдуулан Улсын Их Хурлын гишүүдээс асуулт, санал гараагүй болно.

*Улсын Их Хурлын гишүүний гаргасан зарчмын зөрүүтэй саналын томьёоллоор санал хураалт явуулав.*

**Ж.Мөнхбат:** Улсын Их Хурлын гишүүн Д.Тогтохсүрэнгийн гаргасан, Төслийн 4 дүгээр зүйлийг доор дурдсанаар өөрчлөн найруулах:

“**4 дүгээр зүйл.**Энэ хуулийг баталсан өдрөөс эхлэн дагаж мөрдөнө.” гэсэн саналыг дэмжье гэсэн санал хураалт явуулъя.

 Зөвшөөрсөн: 6

 Татгалзсан: 8

 Бүгд: 14

42.9 хувийн саналаар дэмжигдсэнгүй.

Улсын Их Хурлын гишүүн Ц.Мөнх-Оргил дээрх санал хураалтыг хүчингүй болгож, дахин санал хураалт явуулах горимын санал гаргав.

**Ж.Мөнхбат: Ул**сын Их Хурлын гишүүн Ц.Мөнх-Оргилын гаргасан горимын саналыг дэмжье гэсэн санал хураалт явуулъя.

 Зөвшөөрсөн: 9

 Татгалзсан: 3

 Бүгд: 12

75.0 хувийн саналаар горимын санал дэмжигдлээ.

**Ж.Мөнхбат:** Улсын Их Хурлын гишүүн Д.Тогтохсүрэнгийн гаргасан, Төслийн 4 дүгээр зүйлийг доор дурдсанаар өөрчлөн найруулах:

“**4 дүгээр зүйл.**Энэ хуулийг баталсан өдрөөс эхлэн дагаж мөрдөнө.” гэсэн саналыг дэмжье гэсэн санал хураалтыг дахин явуулъя.

 Зөвшөөрсөн: 9

 Татгалзсан: 3

 Бүгд: 12

75.0 хувийн саналаар дэмжигдлээ.

Монгол Улсын Засгийн газрын бүрэлдэхүүний тухай хуульд нэмэлт, өөрчлөлт оруулах тухай хуулийн төслийгзүйл бүрээр хэлэлцэж дуусав.

***Монгол Улсын Их Хурлын чуулганы хуралдааны дэгийн тухай хуулийн 39 дүгээр зүйлийн 39.10-т заасны дагуу*** *Монгол Улсын Засгийн газрын бүтцийн тухай хуульд нэмэлт, өөрчлөлт оруулах тухай хуулийн төслийг**зүйл бүрээр хэлэлцэв.*

Төслийн зүйлүүдтэй холбогдуулан Улсын Их Хурлын гишүүдээс асуулт, санал гараагүй болно.

*Улсын Их Хурлын гишүүний гаргасан зарчмын зөрүүтэй саналын томьёоллоор санал хураалт явуулав.*

**Ж.Мөнхбат:** Улсын Их Хурлын гишүүн Д.Тогтохсүрэнгийн гаргасан, Төслийн 4 дүгээр зүйлийг доор дурдсанаар өөрчлөн найруулах:

“**4 дүгээр зүйл.**Энэ хуулийг баталсан өдрөөс эхлэн дагаж мөрдөнө.” гэсэн саналыг дэмжье гэсэн санал хураалт явуулъя.

 Зөвшөөрсөн: 9

 Татгалзсан: 3

 Бүгд: 12

75.0 хувийн саналаар дэмжигдлээ.

Монгол Улсын Засгийн газрын бүтцийн тухай хуульд нэмэлт, өөрчлөлт оруулах тухай хуулийн төслийгзүйл бүрээр хэлэлцэж дуусав.

***Монгол Улсын Их Хурлын чуулганы хуралдааны дэгийн тухай хуулийн 39 дүгээр зүйлийн 39.10-т заасны дагуу*** *Монгол Улсын Засгийн газрын бүрэлдэхүүний тухай хуульд нэмэлт, өөрчлөлт оруулах тухай, Монгол Улсын Засгийн газрын бүтцийн тухай хуульд нэмэлт, өөрчлөлт оруулах хуулийн төсөлтэй хамт өргөн мэдүүлсэн хууль, Улсын Их Хурлын тогтоолын төслийг**зүйл бүрээр хэлэлцэв.*

Нэг.Монгол Улсын Засгийн газрын тухай хуульд нэмэлт, өөрчлөлт оруулах тухай хуулийн төслийг зүйл бүрээр хэлэлцэв.

Төслийн зүйлүүдтэй холбогдуулан Улсын Их Хурлын гишүүдээс асуулт, санал гараагүй болно.

*Улсын Их Хурлын гишүүний гаргасан зарчмын зөрүүтэй саналын томьёоллоор санал хураалт явуулав.*

**Ж.Мөнхбат:** 1.Улсын Их Хурлын гишүүн Д.Тогтохсүрэнгийн гаргасан, Төслийн 1 дүгээр зүйлийн “181 дүгээр зүйл” гэснийг “183 дугаар зүйл” гэж өөрчлөх гэсэн саналыг дэмжье гэсэн санал хураалт явуулъя.

 Зөвшөөрсөн: 6

 Татгалзсан: 6

 Бүгд: 12

50.0 хувийн саналаар дэмжигдсэнгүй.

Улсын Их Хурлын гишүүн М.Оюунчимэг дээрх санал хураалтыг хүчингүй болгож, дахин санал хураалт явуулах горимын санал гаргав.

**Ж.Мөнхбат: Ул**сын Их Хурлын гишүүн М.Оюунчимэгийн гаргасан горимын саналыг дэмжье гэсэн санал хураалт явуулъя.

 Зөвшөөрсөн: 8

 Татгалзсан: 3

 Бүгд: 11

72.7 хувийн саналаар горимын санал дэмжигдлээ.

**Ж.Мөнхбат:** Улсын Их Хурлын гишүүн Д.Тогтохсүрэнгийн гаргасан, Төслийн 1 дүгээр зүйлийн “181 дүгээр зүйл” гэснийг “183 дугаар зүйл” гэж өөрчлөх гэсэн саналыг дэмжье гэсэн санал хураалтыг дахин явуулъя.

 Зөвшөөрсөн: 8

 Татгалзсан: 3

 Бүгд: 11

72.7 хувийн саналаар дэмжигдлээ.

2.Улсын Их Хурлын гишүүн Д.Тогтохсүрэнгийн гаргасан, Төсөлд доор дурдсан агуулгатай 4 дүгээр зүйл нэмэх:

“**4 дүгээр зүйл.**Монгол Улсын Засгийн газрын тухай хуулийн 183, 184 дүгээр зүйлийн дугаарыг 184, 185 дугаар зүйл болгон өөрчилсүгэй.” гэсэн саналыг дэмжье гэсэн санал хураалт явуулъя.

 Зөвшөөрсөн: 9

 Татгалзсан: 2

 Бүгд: 11

81.8 хувийн саналаар дэмжигдлээ.

Монгол Улсын Засгийн газрын тухай хуульд нэмэлт, өөрчлөлт оруулах тухай хуулийн төслийгзүйл бүрээр хэлэлцэж дуусав.

Хоёр.Архив, албан хэрэг хөтлөлтийн тухай хуульд өөрчлөлт оруулах тухай хуулийн төслийг зүйл бүрээр хэлэлцэв.

Төслийн зүйлүүдтэй холбогдуулан Улсын Их Хурлын гишүүдээс асуулт, санал гараагүй болно.

 *Архив, албан хэрэг хөтлөлтийн тухай хуульд өөрчлөлт* *оруулах тухай хуулийн төслийг зүйл бүрээр хэлэлцэж дуусав.*

Гурав.Бүсчилсэн хөгжлийн удирдлага, зохицуулалтын тухай хуульд нэмэлт, өөрчлөлт оруулах тухай хуулийн төслийг зүйл бүрээр хэлэлцэв.

Төслийн зүйлүүдтэй холбогдуулан Улсын Их Хурлын гишүүдээс асуулт, санал гараагүй болно.

 *Бүсчилсэн хөгжлийн удирдлага, зохицуулалтын тухай хуульд нэмэлт, өөрчлөлт оруулах тухай хуулийн төслийг зүйл бүрээр хэлэлцэж дуусав.*

Дөрөв.Монгол Улсын хилийн тухай хуульд нэмэлт, өөрчлөлт оруулах тухай хуулийн төслийг зүйл бүрээр хэлэлцэв.

Төслийн зүйлүүдтэй холбогдуулан Улсын Их Хурлын гишүүдээс асуулт, санал гараагүй болно.

*Улсын Их Хурлын гишүүний гаргасан зарчмын зөрүүтэй саналын томьёоллоор санал хураалт явуулав.*

**Ж.Мөнхбат:** 1.Улсын Их Хурлын гишүүн Х.Нямбаатарын гаргасан, Төслийн 1 дүгээр зүйлийн “боомтын сэргэлтийн” гэсний дараа “ложистикийн холбооны” гэсний дараа “холбогдох бусад” гэж тус тус нэмэх гэсэн саналыг дэмжье гэсэн санал хураалт явуулъя.

 Зөвшөөрсөн: 10

 Татгалзсан: 2

 Бүгд: 12

83.3 хувийн саналаар дэмжигдлээ.

 *Монгол Улсын хилийн тухай хуульд* *нэмэлт, өөрчлөлт оруулах тухай хуулийн төслийг зүйл бүрээр хэлэлцэж дуусав.*

Тав.Монгол хэлний тухай хуульд нэмэлт оруулах тухай хуулийн төслийг зүйл бүрээр хэлэлцэв.

Төслийн зүйлүүдтэй холбогдуулан Улсын Их Хурлын гишүүдээс асуулт, санал гараагүй болно.

 *Монгол хэлний тухай хуульд нэмэлт оруулах тухай хуулийн төслийг зүйл бүрээр хэлэлцэж дуусав.*

Зургаа.Монгол Улсын засаг захиргаа, нутаг дэвсгэрийн нэгж, түүний удирдлагын тухай хуульд өөрчлөлт оруулах тухай хуулийн төслийг зүйл бүрээр хэлэлцэв.

Төслийн зүйлүүдтэй холбогдуулан Улсын Их Хурлын гишүүдээс асуулт, санал гараагүй болно.

 *Монгол Улсын засаг захиргаа, нутаг дэвсгэрийн нэгж, түүний удирдлагын тухай хуульд өөрчлөлт оруулах тухай хуулийн төслийг зүйл бүрээр хэлэлцэж дуусав.*

Долоо.Сонгуулийн автоматжуулсан системийн тухай хуульд нэмэлт оруулах тухай хуулийн төслийг зүйл бүрээр хэлэлцэв.

Төслийн зүйлүүдтэй холбогдуулан Улсын Их Хурлын гишүүдээс асуулт, санал гараагүй болно.

 *Сонгуулийн автоматжуулсан системийн тухай хуульд нэмэлт оруулах тухай хуулийн төслийг зүйл бүрээр хэлэлцэж дуусав.*

Найм.Кино урлагийг дэмжих тухай хуульд өөрчлөлт оруулах тухай хуулийн төслийг зүйл бүрээр хэлэлцэв.

Төслийн зүйлүүдтэй холбогдуулан Улсын Их Хурлын гишүүдээс асуулт, санал гараагүй болно.

 *Кино урлагийг дэмжих тухай хуульд өөрчлөлт* *оруулах тухай хуулийн төслийг зүйл бүрээр хэлэлцэж дуусав.*

Ес.Коронавируст халдвар /КОВИД-19/-ын цар тахлаас урьдчилан сэргийлэх, тэмцэх, нийгэм, эдийн засагт үзүүлэх сөрөг нөлөөллийг бууруулах тухай хуульд өөрчлөлт оруулах тухай хуулийн төслийг зүйл бүрээр хэлэлцэв.

Төслийн зүйлүүдтэй холбогдуулан Улсын Их Хурлын гишүүдээс асуулт, санал гараагүй болно.

 *Коронавируст халдвар /КОВИД-19/-ын цар тахлаас урьдчилан сэргийлэх, тэмцэх, нийгэм, эдийн засагт үзүүлэх сөрөг нөлөөллийг бууруулах тухай хуулийн төслийг зүйл бүрээр хэлэлцэж дуусав.*

Арав.Хөгжлийн бэрхшээлтэй хүний эрхийн тухай хуульд нэмэлт оруулах тухай хуулийн төслийг зүйл бүрээр хэлэлцэв.

Төслийн зүйлүүдтэй холбогдуулан Улсын Их Хурлын гишүүдээс асуулт, санал гараагүй болно.

 *Хөгжлийн бэрхшээлтэй хүний эрхийн тухай хуульд нэмэлт оруулах тухай хуулийн төслийг зүйл бүрээр хэлэлцэж дуусав.*

Арван нэг.Шуудангийн тухай хуульд нэмэлт оруулах тухай хуулийн төслийг зүйл бүрээр хэлэлцэв.

Төслийн зүйлүүдтэй холбогдуулан Улсын Их Хурлын гишүүдээс асуулт, санал гараагүй болно.

*Улсын Их Хурлын гишүүний гаргасан зарчмын зөрүүтэй саналын томьёоллоор санал хураалт явуулав.*

**Ж.Мөнхбат:** 1.Улсын Их Хурлын гишүүн Д.Тогтохсүрэнгийн гаргасан, Төслийн 1 дүгээр зүйлийг доор дурдсанаар өөрчлөн найруулах:

“**1 дүгээр зүйл.**Шуудангийн тухай хуулийн 7 дугаар зүйлийн гарчиг, мөн зүйлийн 7.1 дэх хэсэг, 10 дугаар зүйлийн 10.2.1 дэх заалтын “төрийн захиргааны” гэсний дараа “төв” гэж тус тус нэмсүгэй.

**2 дугаар зүйл.**Шуудангийн тухай хуулийн 7 дугаар зүйлийн гарчиг, мөн зүйлийн 7.1 дэх хэсэг, 10 дугаар зүйлийн 10.2.1 дэх заалтын “хариуцсан” гэснийг “эрхэлсэн” гэж тус тус өөрчилсүгэй.” гэсэн саналыг дэмжье гэсэн санал хураалт явуулъя.

 Зөвшөөрсөн: 10

 Татгалзсан: 2

 Бүгд: 12

83.3 хувийн саналаар дэмжигдлээ.

 *Шуудангийн тухай хуульд нэмэлт* *оруулах тухай хуулийн төслийг зүйл бүрээр хэлэлцэж дуусав.*

Арван хоёр.Улсын бүртгэлийн ерөнхий хуульд нэмэлт оруулах тухай хуулийн төслийг зүйл бүрээр хэлэлцэв.

Төслийн зүйлүүдтэй холбогдуулан Улсын Их Хурлын гишүүдээс асуулт, санал гараагүй болно.

 *Улсын бүртгэлийн ерөнхий хуульд нэмэлт оруулах* *тухай хуулийн төслийг зүйл бүрээр хэлэлцэж дуусав.*

Арван гурав.Төсвийн тухай хуульд нэмэлт, өөрчлөлт оруулах тухай хуулийн төслийг зүйл бүрээр хэлэлцэв.

Төслийн зүйлүүдтэй холбогдуулан Улсын Их Хурлын гишүүдээс асуулт, санал гараагүй болно.

*Улсын Их Хурлын гишүүний гаргасан зарчмын зөрүүтэй саналын томьёоллоор санал хураалт явуулав.*

**Ж.Мөнхбат:** Улсын Их Хурлын гишүүн Д.Тогтохсүрэнгийн гаргасан, Төслийн 3 дугаар зүйлийн “Төсвийн тухай хуулийн 14 дүгээр зүйлийн 14.1.8, 14.1.9, 14.1.10, 14.1.11, 14.1.12, 14.1.13, 14.1.14, 14.1.15, 14.1.16, 14.1.17, 14.1.18 дахь заалтын дугаарыг “14.1.11, 14.1.12, 14.1.13, 14.1.14, 14.1.15, 14.1.16, 14.1.17, 14.1.18, 14.1.19, 14.1.20, 14.1.21” гэж,” гэсний дараа “14 дүгээр зүйлийн 14.1.17 дахь заалтын “14.1.15, 14.1.16-д” гэснийг “14.1.18, 14.1.19-д” гэж, 19 дүгээр зүйлийн 19.2 дахь хэсгийн “14.1.8, 14.1.11, 14.1.12, 14.1.16-д” гэснийг “14.1.11, 14.1.14, 14.1.15, 14.1.19-д” гэж, 19 дүгээр зүйлийн 19.4 дэх хэсгийн “14.1.8, 14.1.11, 14.1.12-т” гэснийг “14.1.11, 14.1.14, 14.1.15-д” гэж, 39 дүгээр зүйлийн 39.1 дэх хэсгийн “14.1.8-д” гэснийг “14.1.11-д” гэж” гэж нэмэх” гэсэн саналыг дэмжье гэсэн санал хураалт явуулъя.

 Зөвшөөрсөн: 10

 Татгалзсан: 2

 Бүгд: 12

83.3 хувийн саналаар дэмжигдлээ.

*Төсвийн тухай хуульд нэмэлт, өөрчлөлт* *оруулах тухай хуулийн төслийг зүйл бүрээр хэлэлцэж дуусав.*

Арван дөрөв.“Тогтоолын хавсралтад нэмэлт, өөрчлөлт оруулах тухай” Улсын Их Хурлын тогтоолын төсөл

Тогтоолын төсөлтэй холбогдуулан Улсын Их Хурлын гишүүдээс асуулт, санал гараагүй болно.

*Улсын Их Хурлын гишүүний гаргасан зарчмын зөрүүтэй саналын томьёоллоор санал хураалт явуулав.*

**Ж.Мөнхбат:** Улсын Их Хурлын гишүүн Д.Тогтохсүрэнгийн гаргасан, Тогтоолын төслийн “Монгол Улсын Засгийн газрын тухай хуулийн” гэсний өмнө “Монгол Улсын Их Хурлын тухай хуулийн 5 дугаар зүйлийн 5.1 дэх хэсэг,” гэж нэмэх гэсэн саналыг дэмжье гэсэн санал хураалт явуулъя.

 Зөвшөөрсөн: 10

 Татгалзсан: 2

 Бүгд: 12

83.3 хувийн саналаар дэмжигдлээ.

**Найруулгын шинжтэй саналын томьёолол:**

**Ж.Мөнхбат:** Монгол Улсын Засгийн газрын бүрэлдэхүүний тухай хуульд нэмэлт, өөрчлөлт оруулах тухай, Монгол Улсын Засгийн газрын бүтцийн тухай хуульд нэмэлт, өөрчлөлт оруулах тухай хуулийн төсөл болон хамт өргөн мэдүүлсэн бусад хуулийн төслүүдийн талаар гаргасан зарчмын зөрүүтэй саналын томьёолол дэмжигдсэнтэй холбогдуулж эцсийн хэлэлцүүлэгт төслийн бүтэц, дугаарлалт, найруулгын холбогдох өөрчлөлт оруулах гэсэн саналыг дэмжье гэсэн санал хураалт явуулъя.

 Зөвшөөрсөн: 10

 Татгалзсан: 2

 Бүгд: 12

83.3 хувийн саналаар дэмжигдлээ.

Байнгын хорооноос гарах санал, дүгнэлтийг Улсын Их Хурлын гишүүн Ё.Баатарбилэг Улсын Их Хурлын чуулганы нэгдсэн хуралдаанд танилцуулахаар тогтов.

*Уг асуудлыг 21 цаг 12 минутад хэлэлцэж дуусав.*

*Байнгын хорооны хуралдаан 21 цаг 12 минутад түр завсарлаж, чуулганы нэгдсэн хуралдааны дараа 21 цаг 37 минутаас үргэлжлүүлэн хуралдав.*

***Тав.Монгол Улсын Засгийн газрын бүрэлдэхүүний тухай хуульд нэмэлт, өөрчлөлт оруулах тухай, Монгол Улсын Засгийн газрын бүтцийн тухай хуульд нэмэлт, өөрчлөлт оруулах хуулийн төсөл болон хамт өргөн мэдүүлсэн хууль, Улсын Их Хурлын тогтоолын төсөл*** /*Засгийн газар 2022.08.29-ний өдөр өргөн мэдүүлсэн,****эцсийн хэлэлцүүлэг****/*

Хэлэлцэж буй асуудалтай холбогдуулан Засгийн газрын Хэрэг эрхлэх газрын Тэргүүн дэд дарга Б.Ганбат, мөн газрын Хууль, эрх зүйн газрын дарга Н.Мягмар, ахлах референт Д.Саруул нар оролцов.

Хуралдаанд Улсын Их Хурлын Тамгын газрын Хууль, эрх зүйн газрын Байнгын хорооны асуудал хариуцсан хэлтсийн Төрийн байгуулалтын байнгын хороо хариуцсан ахлах зөвлөх Б.Хатантуул байлцав.

**Төслийг эцсийн хэлэлцүүлэгт бэлтгэсэн хувилбартай** холбогдуулан Улсын Их Хурлын гишүүдээс асуулт, санал гараагүй болно.

Байнгын хорооноос гарах танилцуулгыг Улсын Их Хурлын гишүүн Ё.Баатарбилэг Улсын Их Хурлын чуулганы нэгдсэн хуралдаанд танилцуулахаар тогтов.

*Уг асуудлыг 21 цаг 40 минутад хэлэлцэж дуусав.*

 Байнгын хорооны хуралдаанаар 5 асуудал хэлэлцэв.

Хуралдаан 1 цаг 40 минут үргэлжилж, 19 гишүүнээс 14 гишүүн хүрэлцэн ирж, 73.7 хувийн ирцтэйгээр 21 цаг 40 минутад өндөрлөв.

 Тэмдэглэлтэй танилцсан:

ТӨРИЙН БАЙГУУЛАЛТЫН БАЙНГЫН

 ХОРООНЫ ДАРГА Ж.МӨНХБАТ

 Тэмдэглэл хөтөлсөн:

ХУРАЛДААНЫ ТЭМДЭГЛЭЛ

ХӨТЛӨХ АЛБАНЫ ШИНЖЭЭЧ Д.УЯНГА

**МОНГОЛ УЛСЫН ИХ ХУРЛЫН 2022 ОНЫ ЭЭЛЖИТ БУС ЧУУЛГАНЫ**

**ТӨРИЙН БАЙГУУЛАЛТЫН БАЙНГЫН ХОРООНЫ**

**08 ДУГААР САРЫН 29-НИЙ ӨДӨР /ДАВАА ГАРАГ/-ИЙН**

**ХУРАЛДААНЫ ДЭЛГЭРЭНГҮЙ ТЭМДЭГЛЭЛ**

**Ж.Мөнхбат:** Төрийн байгуулалтын байнгын хорооны ирц бүрдсэн учраас 2022 оны 08 дугаар сарын 29-ний өдрийн Төрийн байгуулалтын байнгын хорооны хуралдаан нээснийг мэдэгдье.

Байнгын хороогоор хэлэлцэх асуудлыг танилцуулъя. Хоёр, гурван асуудал. Монгол Улсын Засгийн газрын тухай хуульд нэмэлт, өөрчлөлт оруулах тухай. Монгол Улсын Засгийн газарт чиглэл өгөх тухай Улсын Их Хурлын тогтоолын төсөл байна. Хоёрдугаарт Ажлын хэсэг байгуулах тухай Улсын Их Хурлын тогтоолын төсөл, гуравдугаарт бусад гэсэн гурван асуудлыг хэлэлцэх нь. Хэлэлцэх асуудал дээр саналтай гишүүн байна уу? Алга байна. Хэлэлцэх асуудалдаа оръё.

**Нэг.Монгол Улсын Засгийн газарт чиглэл өгөх тухай Улсын Их Хурлын тогтоолын төслийг хэлэлцье.**

Ажлын хэсгийн танилцуулгыг Улсын Их Хурлын дэд дарга, ажлын хэсгийн ахлагч Одонтуяа хийнэ. Ажлын хэсгийн гишүүд Доржханд, Раднаасэд, Ж.Сүхбаатар, Мөнхбат нарын гишүүд байгаа.

**С.Одонтуяа:** Улсын Их Хурлын ажлын хэсгийн танилцуулга. Байнгын хорооны дарга, эрхэм гишүүд ээ,

Монгол Улсын Их Хурлын Төрийн байгуулалтын байнгын хорооны 2022 оны 08 дугаар сарын 26-ны өдрийн тогтоолоор Монгол Улсын Үндсэн хуулийн цэцийн 2022 оны 01, 02 дугаар тогтоолтой холбогдуулан гаргах Монгол Улсын Их Хурлын тогтоолын төсөл боловсруулах үүрэг бүхий ажлын хэсгийг байгуулж, ажлын хэсгийн ахлагчаар Улсын Их Хурлын гишүүн С.Одонтуяа, бүрэлдэхүүнд Т.Доржханд, Ж.Мөнхбат, Ш.Раднаасэд, Ж.Сүхбаатар нарын бүрэлдэхүүнтэйгээр байгуулсан. Ажлын хэсэг 2022 оны 08 дугаар сарын 26, 29-ний өдрүүдэд хуралдаж, Монгол Улсын Засгийн газарт чиглэл өгөх тухай, Ажлын хэсэг байгуулах тухай Улсын Их Хурлын тогтоолын төслүүдийг боловсруулан та бүхэнд тараасан.

Монгол Улсын Засгийн газарт чиглэл өгөх тухай Улсын Их Хурлын тогтоолын төсөлд Монгол Улсын Үндсэн хуулийн цэцийн 2022 оны 01, 02 дугаар тогтоол гарсантай холбогдуулан хууль тогтоох, гүйцэтгэх эрх мэдлийн харилцан хяналт, тэнцлийг хангах хүрээнд төрийн эрх барих дээд байгууллагад ард түмнийг төлөөлөх Улсын Их Хурлын гишүүний тоог шинэчлэн тодорхойлох, Улсын Их Хурлын сонгуулийн дэвшилтэт тогтолцооны зарчмыг Монгол Улсын Үндсэн хуулиар баталгаажуулах асуудлыг судлан, Монгол Улсын Үндсэн хуульд нэмэлт, өөрчлөлт оруулах төслийг Монгол Улсын Үндсэн хуульд нэмэлт, өөрчлөлт оруулах журмын тухай хуулийн шаардлагад нийцүүлэн боловсруулж, 2022 оны 11 дүгээр сарын 20-ны өдрийн дотор Монгол Улсын Их Хуралд өргөн мэдүүлэхийг Монгол Улсын Засгийн газарт даалгахаар.

Мөн ажлын хэсэг байгуулах тухай Улсын Их Хурлын тогтоолын төсөлд Монгол Улсын Үндсэн хуулийн хэрэгжилтийн байдал, судалгаа, дүн шинжилгээ хийж, санал, дүгнэлт боловсруулах үүрэг бүхий ажлын хэсгийн бүрэлдэхүүнийг хавсралтаар батлахаар тусгасан бөгөөд, танилцуулгаа тусад нь яах юм байна. Тэгвэл эхний хэсэг бол Засгийн газарт даалгахаар тусгаж төсөл боловсруулсан болно. Улсын Их Хурлын тогтоолын төслийг хэлэлцэн шийдвэрлэж өгнө үү.

**Ж.Мөнхбат:** Их Хурлын тогтоолын төсөлтэй холбогдуулан асуулт асуух гишүүн байна уу? Тогтохсүрэн гишүүнээр тасаллаа. Тогтохсүрэн гишүүн асууя.

**Д.Тогтохсүрэн:** Ярих уу? Баярлалаа. Тогтоолын төслийг үндсэнд нь ерөнхийд нь бол дэмжээд байгаа юм. Ерөнхийд нь яах вэ энэ Үндсэн хуулийн цэцийн шийдвэрүүд, манай Улсын Их Хуралд байгаа улс төрийн намуудаас тавьж байгаа саналуудыг бол бид нар харгалзан үзэх ёстой. Сая бол Үндсэн хуулийн нэмэлт, өөрчлөлтийн Үндсэн хуулийн өөрчлөлт, Үндсэн хууль дагасан хуулиудыг хэлэлцэх явцад гишүүдийн зүгээс ч гэсэн ийм саналууд нэлээн гарсан.

Би ганцхан хэлэх санал, энэ 11 сарын 20 гэдэг их тодорхой өдөр тавьсан байгаа юм. Тэгээд энэ Үндсэн хууль нэмэлт, өөрчлөлт оруулах журмын тухай хуулийн шаардлагад нийцүүлэн гээд. Тэгээд манай Тамгын газрынхан мэднэ. Бид нарын энэ журмын хуулиар явахаар доод тал нь хоёр сар байдаг юм. Хоёр сар байдаг юм. Манай энэ Батбаатар, Бямбадулам бид нар хэлэх байх. Ялангуяа Бямбадулам мэдэж байгаа болов уу, хоёр сар байдаг юм. Тэр хуулийн бүх шаардлагуудыг хийгээд л, ингээд л яваад л яваад л байхад. Тэр журмын хуульд хоёр шаардлага тавьчихсан байгаа юм. Нэг нь журмын хуулийн шаардлага гээд өөрөө шаардлага байгаа. Дээр нь хоёр дахь нь Хууль тогтоомжийн хуулийн шаардлага гэж байгаа юм. Ингэхээр бол хоёр сар байдаг юм. Тэгээд би энэ хугацааг их тодорхой тавьсан байгаа юм. Уул нь онд нь багтааж тавьж болох юм. Эсвэл бүр шаардлагатай гэвэл 12 сарын 01 гэж нэг тавьж болох юм.

Би яагаад вэ гэхээр тэр хуулийн шаардлага өөрөө хоёр сар байдаг байхгүй юу. Тэгэхээр тэр хуулийн шаардлага чинь одоо өнөөдөр чинь гучин, хорин есөн. Нэгнээс эхэллээ гэж бодоход нөгөө хуулийн шаардлагадаа багтахгүй болчих гээд байгаа байхгүй юу. Тэгэхээр бид нар бол Улсын Их Хурлаас гарч байгаа шийдвэр бол нэгэнт хуулийн шаардлагад нийцүүлэгдсэн учраас нэг жар хоногийн хугацаа тавьж, 12 сарын 01 гэдэг ч юм уу ийм хугацаа байвал яасан юм бэ гэдэг ийм саналыг гаргаж байгаа юм. Баярлалаа.

**Ж.Мөнхбат:** Одонтуяа ажлын хэсгийн дарга хариулъя.

**С.Одонтуяа:** Тэгэхээр хугацаа дээр бол 2023 оны зургаадугаар сарын нэгний дотор бид бас энэ Сонгуулийн хуулиа баталчихсан байх ёстой. Тэгэхээр бид бас энэ хугацааг ер нь нэлээн жаахан шахуу тавьсан. Яах вэ, нэг арав хоногийн наана, цаана зөрүү одоо төдийлөн их чухал биш учраас яг Журмын тухай хуулийнхаа хоёр сар гэдэгт багтаагаад арван хоёр сарын нэгэн гэж өөрчлөхөд бол болохгүй зүйл байхгүй.

**Ж.Мөнхбат:** Тийм тэгэхээр яах вэ, гишүүдийн тоо, тогтолцоо гээд бичсэн байгаа. Яах вэ, хугацааны хувьд бол аль манай Бямбадулам тэндээс нэг тайлбар өгөөдөх үү, тэр хэддүгээр микрофон бэ? Гол, голын микрофон дээр очих уу, зургаадугаар микрофон.

**Ж.Бямбадулам:** Сайн байцгаана уу? Үндсэн хуульд нэмэлт, өөрчлөлт оруулах журмын тухай хуулиар Улсын Их Хуралд Үндсэн хуулийн нэмэлт, өөрчлөлтийн төслийг өргөн мэдүүлэхийн тулд тодорхой шаардлагыг хангасан байхыг зааж өгсөн байдаг. Тухайлбал, аравдугаар зүйлээр. Энд нь болохлоороо олон нийтээр хэлэлцүүлэх, олон нийтийн саналыг зайлшгүй авсан байх, улс төрийн нам, иргэний нийгмийн байгууллагын зөвшилцлийг хангах гээд нэлээн шаардлагуудыг бол ингээд тавьсан байдаг. Нэгэнт бид бол ингээд тооцоолж үзэхэд Журмын тухай хуулиар дор хаяж, Журмын хууль чинь өөрөө нөгөө тодорхой өргөн мэдүүлсний дараа хэлэлцэх хугацаа, хэлэлцүүлэг хоорондын зай, өргөн мэдүүлсэн, мэдүүлмэгц, хэлэлцэж эхлэх хугацаа гээд тус бүрд нь тодорхой заасан байдаг учраас хамгийн багаар тооцоход л ер нь бол хоёр сарын хугацаа бол зайлшгүй шаардлагатай байгаа. Хамгийн багаар бодоход маш шахаж.

**Ж.Мөнхбат:** Багаар бодоход ямар хугацаа гэнэ вэ?

**Ж.Бямбадулам:** Хоёр сарын хугацаа бол, хоёр сараас доошгүй хугацаа бол зайлшгүй шаардлагатай.

**Ж.Мөнхбат:** Арван сараас арван нэгэн сарын арван хоёрон. Гишүүд асуулт асууж, хариулт авч дууслаа. Үг хэлэх гишүүн кнопоо дараарай. Нямаагийн Энхболд гишүүн, Тогтохсүрэн гишүүн хэлэх юм уу? Мөнх-Оргил гишүүн үг хэлье. Адьшаа гишүүнийг оруулаарай.

**Ц.Мөнх-Оргил:** Баярлалаа. Энэ одоо бид нар Монгол Улсын Засгийн газарт чиглэл өгөх тухай тогтоолын төсөл хэлэлцэж байна гэж ойлгож байгаа юм, тийм үү? Дараа нь Ажлын хэсэг байгуулах тухай дахиад хэлэлцэнэ гэж ойлгож байгаа. Засгийн газарт чиглэл өгөх тухай Улсын Их Хурлын тогтоолын төсөл дээр Тогтохсүрэн гишүүний сая хэлсэн цаг хугацааны хувьд жоохон тавиу байвал яасан юм бэ, наана нь хийгээд дуусчихвал тэр л биз. Тийм ээ. Нэг Журмын хуулийн заалтууд чинь маш хатуу тоо, хугацаа заачихсан юмнууд байж байгаа шүү дээ. Тэгээд тэрийгээ багтааж явах гэсээр байтал цаг хугацаа нь өнгөрчихвөл, тогтоолын заалт биелүүлээгүй хэрэгт орох вий дээ. Тийм учраас миний бодлоор энэ ондоо багтаагаад өргөн мэдүүлэхийг даалгачихъя. Тийм. Нэг сарын нэгний дотор өргөн мэдүүлэхийг даалгалаа гэхэд. Тийм бид нар цаг хугацааны хувьд бололцоог нь гаргаж өглөө.

Хоёрдугаарт энэний дотор гэж байгаа юм чинь наана ч байж болно шүү дээ. Ийм л санал байна. Тэгээд дараагийн ажлын хэсэг байгуулах дээр тогтоолын төсөл дээр бас ахиад санал байгаа шүү. Баярлалаа.

**Ж.Мөнхбат:** Доржханд гишүүн.

**Т.Доржханд:** Баярлалаа. Би яах вэ энэ ажлын хэсэгт нь бас орж ажиллаж байгаа. Тэгээд энэ асуудлыг нэлээн ярьсан юм. Тэгээд гол үндэслэл нь бол төсвийн хэлэлцүүлгийн үеэр бол энэ асуудлыг ярих нь бол зохимжгүй байна. Тэгээд тийм болохоор төсвийн хэлэлцүүлэг арван нэгэн сарын арван таванд дуусна. Тэгээд төсвийн хэлэлцүүлгийн дараа буюу арван нэгэн сарын хорин гэсэн байдлаар тавьсан байгаа. Тавьж байгаа нь юу вэ гээд тэгэхээр наана нь бол яах вэ хоёр сарын хугацаа байна гээд. Бид нарынхаар бол хоёр сар хагасын хугацаа байгаа байхгүй юу. Өнөөдөр ингээд шийдвэр гарсан тохиолдолд. Дараа нь энийгээ хэлэлцэх шат чинь удах юм шүү. Тэгээд энэ маань хэзээ хэлэлцэгдэх юм бэ гэхээр энэ намрын чуулган дуусах үеэр бол хэлэлцэж дуусгана гэсэн ийм байдлаар ажлын хэсэг төлөвлөсөн юм. Календариа гаргаж ирж байгаад ярьсан юм.

Тэгээд энэ шийдвэр маань гарсны дараа бид нар Сонгуулийн тухай хуулиа 2019 оны Үндсэн хуулийн нэмэлт, өөрчлөлтийн дагуу нэг жилийн өмнө эцэслэчихсэн байх ёстой гээд хаврын чуулган дээр Сонгуулийн тухай хуулиа ярих болчхож байгаа юм. Сонгуулийн тухай хуулиа ярихаасаа өмнө энэ асуудлаа, ялангуяа тогтолцоотой холбоотой асуудлаа наана нь шийдэх ийм цаг хугацааны асуудал байгаа шүү. Тэгэхээр гишүүдийнхээ байр суурийг ойлгож байна. Тавиу өгөх нь зүйтэй гэж. Гэхдээ батлагдах хугацаагаа бас тооцоод дараа дараагийнхаа ажлыг бас тооцсоны үндсэн дээр ажлын хэсгээс ийм саналыг оруулсан байгаа шүү. Тэгээд болж өгвөл арван нэгэн сарын хорин хүртэл хангалттай хугацаа байгаа. Хоёр сар хангалттай байгаа. Одоо ингээд есөн сар бүхэлдээ, арван сар бүхэлдээ, арван нэгэн сарын хорин гэдэг чинь нийтдээ бидний хугацаагаар бол ная хоногийн хугацаа хангалттай тавьчихсан байгаа шүү. Энэ дээр бас та бүгд маань анхаараад шийдвэрээ гаргавал бас ингээд гаргахгүй бол нөгөө ажил хийгээд үр дүн гарах уу, аль эсвэл за яах вэ гээд хугацааг нь хойшоо шийдээд явах уу гэх юм бол энэ маань үр дүн маань эргэлзээтэй болчих юм. Тэгээд тэр талаас нь хандаад шийдвэр гаргаж өгөөрэй гэж. Баярлалаа.

**Ж.Мөнхбат:** Нямаагийн Энхболд гишүүн.

**Н.Энхболд:** Цаг хугацааны хувьд юу яадаг юм. Нээрээ бид нар 23 оны зургаан сараас өмнө л юмнуудаа хийж амжсан байх ёстой шүү дээ, тийм ээ. Тэгэхээр би бол зүгээр ямар ч тохиолдол амжих болов уу гэж бодож байна. Одоо ингээд чуулган эхлэнгүүт яг үндсэндээ арван нэгэн сарын арван таван хүртэл төсөв дээр хамаг юмнууд яваад бас яачихдаг юм. Их цаг авдаг юм. Тэгэхээр арван дөнгөж дуусаад л тав хоногийн дараа биелүүлсэн байна гэдэг бол төсвийн ажил энэ чинь өөрөө маш том ажил болно шүү дээ. Би зүгээр одоо жишээ нь дараа нь ажлын хэсэг байгуулах энэ жагсаалтыг харж байна. Энэ бол ийм цөөхөн байх шаардлагагүй байх. Яах вэ дор нь зүгээр энд тэндээс хүмүүс авч ажиллаж болно гэсэн санал байна. эхдээ энийг бол бүр зөвшилцөж байгаад эхнээс нь аль болохоор өргөн хүрээтэй эндээсээ баталж өгөх нь зүйтэй гэж бодож байна. Одоо энд бол нэг хэдхэн хүний нэр л байна шүү дээ тийм ээ. Энэ бол юу.

Нэгэнт Үндсэн хуульд хандаж байгаа бол бид нар оролцуулж болох бүх одоо сонирхогч нарыг эрдэмтэд, судлаачид бүгдийг нь эхнээсээ эндээ оруулаад хамт ажиллаад явсан нь дээр болов уу гэсэн ийм бодолтой байна. Яах вэ тэрийг дараагийн хурал, дараагийн асуудал дээр ярья. Зүгээр хугацааны хувьд ойролцоогоор би бас яах вэ ондоо багтаагаад л төслөө өргөн барьчихсан байхад, цаана нь дахиад бид нарт таван сар байгаа. Заавал хаврын чуулганаар гэхгүйгээр ярина. Хаврын чуулган, намрын чуулганаар амжихгүй бол дахиад нэг завсарлагын ганц сарын хугацаа бий. Тэгээд тэртээ тэргүй бид нар цагт тулгагдаад л зургаан сарын эхэн гэхэд баталчихсан байх учраас энүүнийг би хүссэн хүсээгүй, би бол жишээ нь улс төрийн эрмэлзэл нь байгаа л гэж бодож байгаа юм. Амжина, амжчихна гэж бодож байна. Тэгэхээр оноо дуустал хийчхээд, төслийг өргөн барих хүртлээ гээд. Барьчихсан хойно нь ярих бол цаана нь бас нэг дөрөв, таван сарын хугацаа байна би амжих болов уу л гэж ингэж бодож байна.

Тэгээд цаг хугацаа дээрээ жаахан цаашаа байвал арай чанартай зүйл болох болов уу гэж саналаа хэлж байна. Энэ чиглэлээр бол яагаад ийм Засгийн газарт чиглэл өгөх тухай агуулгатай тогтоолын төсөл орж ирсэн бэ гэдгийг нь Улсын Их Хурал өөрөө энийг хийгээд барихаар энэ тоо нэмэх гээд л ингээд яг хуулиар бас эрх ашгийн сонирхлын зөрчил гарна гэж үзээд зориуд Засгийн газрын зүгээс өргөн бариулахаар санал ажлын хэсгээс болголоо гэж ойлгож байгаа. Тийм ээ. Тэр утгаар нь. Харин бүрэлдэхүүн дээрээ бол ярих юм байгаа. Хугацаагаа бол жаахан хойш нь, он гаргахгүй ядаж энэ чинь улс төр чинь бас юм символизм их чухал шүү дээ. Тэгэхээр 22 ондоо багтаах утгаар л энийгээ хийчихвэл цаана нь таван сарын хугацаанд бид нар үлдсэн зүйлүүдээ хийгээд амжчих болов уу л гэсэн бодолтой байна.

**Ж.Мөнхбат:** Адьшаа гишүүн.

**Ш.Адьшаа:** Би уул нь ганц, хоёр зүйл асууя гэж бодсон юм. Тэгээд нэгдсэн чуулган дээр асуучихъя. Энэ асуудлыг дэмжих нь үнэхээр энэ төрд итгэх итгэл алдарсан ийм зүйл болно. Энэ цэцийн 01, 02 тоот тогтоолтой холбогдуулж энэ ажлын хэсэг байгуулж энэ Үндсэн хуулийн өөрчлөлт, тэр сонгуулийн тогтолцоо, Их Хурлын гишүүдийн тооны асуудлыг ярих гэж ийм мэдээлэл авчхаад байгаа юм. Тэрэнтэй танилцаагүй байна. Би одоо нэгдсэн чуулганаас өмнө танилцана. Энэ асуудлаа одоо больцгоо. Цэцийн 2022 оны найман сарын арван тавны өдрийн их суудлын хуралдаан дээр би очиж хурал хаяж гарч байсан.

Монгол Улсын Үндсэн хуулийн цэц бол өнөөдөр өргөдөлд дурдсан асуудал, батлагдсан хуультай холбоотой асуудал авч хэлэлцдэг. Бүх хүн Цэц рүү дайраад байхаар би тэр нэгдсэн хуралдаан дээр юу ч яриагүй юм. Одоо би ярья гэж бодож байна. Доржханд нарын хүмүүс нэмэлт тайлбар өгч, Үндсэн хуулийн цэцийг хууль тогтоох эрх мэдлийн асуудалд шахалт үзүүлэх ийм одоо асуудлыг хөндөж тавьсан. Энэ дээр би иргэний хувьд энэ асуудлаас татгалзаж гарсан юм. Тэр Цэцийн нэг тоот тогтоол чинь тэртээ тэргүй хүчин төгөлдөр болоод Үндсэн хуулийн цэц өнөөдөр урд гарсан бүх тогтоолуудыг хянадаг, цэгнэдэг, залруулдаг ийм байгууллага болчхоод байгаа юм. Энэ одоо та нар эндээ ямар дүгнэлттэй байна вэ Төрийн байгуулалтын байнгын хороо? Арван жилийн өмнө шүүхээр шийдсэн хүнийг өнөөдөр Монгол Улсын Дээд шүүх, шүүх эрх мэдэл авч хэлэлцүүлээд яах юм бэ?

Дээр нь өнөөдөр ард түмний хамгийн дургүйцлийг төрүүлж байгаа. Бид таван сард явсан шүү дээ. Тэр сонгуулийн тогтолцооны асуудал, тооны асуудлыг өнөөдөр ингээд яаран сандран Үндсэн хуулийн цэцийн нэр барьж, тогтоол барьж оруулж ирэх нь өнөөдөр байж болох уу, болохгүй юу? Энэ дээр сайн дүгнэлт хийгээд эрх баригчдаа. Дээр нь Одонтуяа даргаа, Доржхандаа. Та нарт зориулж би ард түмний төлөөллийн хувьд үг хэлж байгаа юм. Зүгээр ингээд л нэг Цэцийн нэр бариад л. Цэц бол энд хариуцлага хүлээх ёстой шүү. Далан зургаан гишүүний тоог өөрчилье гэдэг юмыг Цэц авч хэлэлцэх ямар ч асуудал байхгүй. Би гомдол гаргахдаа хоёр асуудал өгсөн шууд хааж байна лээ шүү дээ. Тэрнийг хуулиар хаах ёстой шүү дээ.

Гэтэл энэний нэг оршил хэсэгт нь энэ тооны асуудлыг авч хэлэлцэнэ гэдэг хууль тогтоох эрх мэдэлд өнөөдөр чиглэл өгдөг байгууллага болсон юм уу Үндсэн хуулийн цэц. Тэгээд та нар юу яасан их яарч сандраад байна вэ? Юунд нь сандраад байгаа юм бэ? Энэ Үндсэн хуульд нэмэлт, өөрчлөлт журмын тухай хууль гэж байгаа. Энэ хуулийнхаа дагуу асуудлыг шийдье. Тавин долоон гишүүн өргөн бариад яв. Одоо Цэцийг оролдуулдаг байсан оролцуулж чиглэл өгдөг шахуу байсан бол Засгийн газарт чиглэл өгөх гэж байгаа юм байна. Энийг зөвшөөрөхгүй шүү. Ард түмний төлөөллийн хувьд. Би бүх асуудлыг дэмжээд, өнөөдрийн нийгэмд хуримтлагдсан энэ шийдэхийн төлөө явж байгаа. Ийм асуудлыг өнөөдөр ингэж хурдан шуурхай, цаг хугацаатай ийм байдлаар оруулж ирнэ гэвэл бас л их сонин асуудал үүсэх байх шүү. Энийг хариуцлагатай хэлье.

Тэр тавин долоон гишүүн нь өргөн бариад яв л даа. Заавал Цэцийг, Засгийн газрыг ашиг сонирхлын зөрчил гэдэг юм нэрийдлээр ийм ямар ийм юмыг та нар хийх гээд байгаа юм бэ? Энэ Үндсэн хуулийн өөрчлөлт гэвэл ард түмний зөвшилцсөн бичиг баримт. Суудалтай, суудалгүй намуудын хуйвалдаан биш. Эндээ дүгнэлт хийгээрэй. Би одоо энэ талаар л нэгдсэн чуулган дээр орж тодорхой хариулт авна гэж бодож байна.

**Ж.Мөнхбат:** Гишүүд үг хэлж дууслаа. Улсын Их Хурлын гишүүн Нямаагийн Энхболд зарчмын зөрүүтэй санал гаргасан байна. Тогтоолын төслийн 2022 оны 11 дүгээр сарын 20-нийг гэснийг 2022 оны 12 дугаар сарын 31-ний дотор гэж өөрчлөх гэсэн ийм зарчмын зөрүүтэй санал гарсан байна. Саяын одоо Тогтохсүрэн гишүүн, Мөнх-Оргил гишүүн, Нямаагийн Энхболд гишүүдийн бас хугацааны хувьд хэлсэн энэ байр суурин дээр үндэслэж ийм зарчмын зөрүүтэй санал гарч байгаа юм байна. Ингээд зарчмын зөрүүтэй санал гаргасан учраас санал хураалт явуулъя. Улсын Их Хурлын гишүүн Нямаагийн. Энхболдын гаргасан зарчмын зөрүүтэй саналыг дэмжье гэдэг томьёоллоор санал хураалт явуулъя. Санал хураалт манайхан. 12-оос 7 гишүүн дэмжиж, 58,3 хувийн саналаар санал дэмжигдлээ.

Чуулганы хуралдааны дэгийн тухай хуулийн ерэн гурвын нэгд Улсын Их Хурал шийдвэр гаргахаар хууль тогтоомжид заасан бол хууль хэрэгжүүлэхтэй холбогдсон аливаа зохион байгуулалтын шинжтэй асуудлын талаар хариуцсан байгууллага, эрх бүхий албан тушаалтан саналаа ирүүлсэн бол холбогдох Байнгын хороо хуралдаанаараа хэлэлцэж санал, дүгнэлтээ шийдвэрийн төслийн хамт нэгдсэн хуралдаанд оруулна гэсэн Дэгийн хуулийн зохицуулалттай байгаа. Тэгэхээр одоо саяын зарчмын зөрүүтэй санал гаргаад, санал хураагаад дэмжигдлээ. Тэгэхээр арван хоёр сарын гучин нэгний дотор гэж гэдэг хугацаагаар орно гэсэн үг.

Монгол Улсын Засгийн газарт чиглэл өгөх тухай Улсын Их Хурлын тогтоолыг төслийг дэмжье гэдэг саналын томьёоллоор санал хураалт явуулъя. 8 гишүүн дэмжиж, 66,7 хувийн саналаар санал дэмжигдлээ. Миний кноп болохгүй байна шүү. Дэмжсэн санал өгсөн протоколд тэмдэглүүлье. Монгол Улсын Засгийн газрын газарт чиглэл өгөх тухай Улсын Их Хурлын тогтоолын төслийг хэлэлцэж дууслаа. Байнгын хорооны санал, дүгнэлтийг чуулганы нэгдсэн хуралдаан дээр хэн танилцуулах вэ? Оюунчимэг гишүүн танилцуулах уу? Мөнх-Оргил гишүүн танилцуулъя. Дараагийн асуудалдаа оръё.

**Хоёр.Ажлын хэсэг байгуулах тухай Улсын Их Хурлын тогтоолын төслийг хэлэлцье.**

Монгол Улсын Их Хурлын хуралдааны, Улсын Их Хурлын чуулганы хуралдааны дэгийн тухай хуулийн ерэн гурвын нэгээр түрүүн одоо бас уншсан зохицуулалт байгаа. Дэгийн зохицуулалттай. Тогтоолын төслийг гишүүдэд тараасан. Тогтоолын төсөлтэй холбогдуулан асуух асуулттай гишүүн байна уу? Энхболд гишүүн.

**Н.Энхболд:** Тэгээд ийм ярих уу даргаа? Тэгээд ажлын хэсгээс өөрчлөгдсөн төсөл байгаа бол би тэрийг нь үзээгүй байна. Ажлын хэсгээс анх оруулж ирсэн төсөл дээр бид нар сая яриад Үндсэн хуульд нэмэлт, өөрчлөлт оруулах тухай төслийг гээд ингээд баталчихсан. Тийм ээ. Баталчихлаа чиглэл дотроо. Гэтэл ажлын хэсэг байгуулах тогтоолын төслийн гурвын нэг дээр Үндсэн хуулийн өөрчлөлт, шинэтгэлийн асуудлаар энэ тэр гэсэн үгнүүд гарч ирж байна. Тэгээд энэ болохгүй л дээ. Угаасаа энэ Үндсэн хуультай холбоотой асуудал эхнээсээ нэмэлт, өөрчлөлтийн тухай л явж байгаад л одоо ингээд л тэр л үргэлжлээд яваад байгаа.

Гэтэл ингээд дундаас нь дахиад өөрчлөлт, шинэчлэлт гэдэг үг ороод ирэх юм. Энэ бол яагаад ингээд орчихсон юм бэ гэж бодож байна. Тэгэхдээ ингэсэн юм байна. Сая ингээд л намайг ярьж байсан чинь нөгөө дараагийн төсөл нь ийм байх нь зүйтэй гээд өөр төсөл бас санал гарч байгаа юм байна. Тэрэн дээр бол яг өөрчлөлт шинэчлэлт гэдгээрээ явж байгаа. Тэгэхээр өөрчлөлт шинэчлэл. Нэгэнт ажлын хэсэг өөрчлөлт, шинэчлэлтийн асуудлаар байгуулагдсан бол ажиллах бүрэлдэхүүн тэр юмнууд нь яг тэр хүрээндээ л тийм ээ, ажлын хэсэг байгуулсан тэр асуудлынхаа хүрээнд л ярих ёстой. Тэгэхээр тэр өөрчлөлт шинэтгэл гэдэг үг асуугаад, нэмэлт, өөрчлөлт гэдгээрээ яваад тусгах нь зүйтэй шүү л гэсэн байр суурьтай байна. Уг нь асуулт болгоё гэж байсан. Нөгөө дараагийн юм ороод ирээд засагдаж байгаа болохоор би асуултаа санал болгоод хэлчихье.

**Ж.Мөнхбат:** Саналтай гишүүн байна уу? Тогтохсүрэн гишүүнээр тасаллаа. Засагдсан сая Нямаагийн Энхболд гишүүний ярьж байгаа зүйл. Тогтохсүрэн гишүүн.

**Д.Тогтохсүрэн:** Тэгэхээр нэгдүгээрт яах вэ тогтоолын төслийг үндсэнд нь дэмжиж байгаа. Ажлын хэсэг гарч ажилласан. Бас хоёр, гурван өдөр богино хугацаанд шуурхай ажилласан гэж бодож байна. Энэ асуудал бол өөрөө Үндсэн хуулийн том асуудал байгаа юм. Тэгэхдээ хоёрын хоёр доор тэр саяын Нямаагийн Энхболд гишүүний хэлдэг өөрчлөлт шинэчлэлт гэдэг юм байх ёсгүй. Ингэвэл бид нар нөгөө завдлын хэрэг рүү очиж орно. Харин нэмэлт, өөрчлөлт гэж энийг засах ёстой. Нэмэлт, өөрчлөлт гэж. Тэгээд цаашдаа ямар байхыг нь бол мэдэхгүй. Их Хурлын тогтоол бол ингэж заавал гаргах ёстой. Тэгэхгүй өөрчлөлт шинэчлэлийн асуудал гэдэг бол шинэ эрх зүйн орчин буюу шинэ хуулийн асуудал болоод явчхаж байгаа юм. Тэгэхээр бид нар нөгөө Журмын хуулиараа болохгүй болчхож байгаа юм.

Ажлын хэсгийн бүрэлдэхүүний тухайд бол бид нар гурав ангилж үзсэн байгаа. Би тэр саналыг хэлье. Энэ саналыг аваад үзчихээч гэж. Нэгдүгээрт нь та нарын ярьсан тэр Их Хурлын гишүүдийг оруулна гэдгийг бол дэмжиж байгаа. Дээр нь бол тэр ажлын хэсэг дотроо нэг гурван чиглэл байх ёстой юм. Нэгдүгээрт нь Улсын Их Хурлын бүрэлдэхүүн. Энэ дотор Улсын Их Хурал дахь намуудын төлөөлөл, тэгээд Ерөнхийлөгчийн Тамгын газар, тэгээд Засгийн газрын Хууль зүйн сайд, Хэрэг эхлэхийн сайд гээд гол, гол хүмүүс орсон байх ёстой. Тэгээд энэ Их Хурлын гишүүд гээд та нар нэг хэдэн нэр зоосон энийг бүрэн зөвшөөрч байгаа юм.

Хоёр дахь асуудалд нь улс төрийн намууд буюу иргэний нийгмийн төлөөллийг заавал оруулах ёстой. Улс төрийн нам болон иргэний нийгмийн төлөөлөл. Энд энэ гадна талд байгаа намуудыг бүгдийг нь авчраад оруулчихмаар байгаа юм. Тийм эд нар чинь одоо бид наргүй юм хийх гэж байна гэж ярина шүү дээ. Дээр нь 1992 оны шинэ Үндсэн хууль батлалцсан Ардын Их Хурлын депутатууд өөрсдөө санал гаргаж ирээд зургаа билүү, долоо хүний нэр энэ дээр байж байгаа. Одоо нөгөө Гомбожав гуай, Жанцан гуай, Цог, Чилхаажав, Лхамжав гуай гээд энэ гол, гол хүмүүс нь байж байгаа. Дээр нь энэ судлаачид, эрдэмтэн судлаачдын төлөөлөл гээд энэ Үндсэн хууль судалдаг судлаачдыг оруулах ёстой. Олон удаагийн Үндсэн хуулийн үед. Ийм, ийм бүрэлдэхүүнтэй ингээд бид нар бол уул нь нэг гуч, дөчин хүний бүрэлдэхүүнтэй нэг ийм ажлын хэсэг гаргачихсан юм. Энийг би саяын одоо ажлын хэсгийн гишүүдийн оруулж ирсэн нэр дээр энэ нэрийг оруулаад явчихвал нэг талаасаа Улсын Их Хурлын хангасан, хоёр талаар Улсын Их Хуралд суудалгүй улс төрийн намууд, иргэний нийгмийн төлөөлөл, 92 оны Үндсэн хууль баталсан Ардын Их Хурлын депутатууд, дээр нь судлаачдыг оролцуулаад, эрдэмтэн судлаачдыг оролцуулсан ийм өргөн бүрэлдэхүүнтэй байх ёстой юм энэ асуудал.

Тийм учраас би ийм өргөн бүрэлдэхүүнтэй ийм саналыг бэлтгэчихсэн байгаа. Уул нь энэ саналыг уул нь бид нар өмнө нь бэлтгээд, ажлын хэсэг эд нар дээр ярьсан чинь зарим нь хасагдчихсан байна лээ. Тэгэхээр ийм өргөн бүрэлдэхүүнтэй байж энэ цаашаа явбал нийгэмд хүлээн зөвшөөрөгдөх байх. Тэгэхгүй бол нэг хэдхэн Их Хурлын гишүүн тэндээ ярьж байгаад юм хийчих гэж байгаа юм шиг ойлголт нийгэмд төрчих вий гэсэн ийм болгоомжлол байна. Тийм учраас би бол хоёр дахь санал нь ажлын хэсгийн бүрэлдэхүүнийг саяын миний хэлсэн гурван чиглэлээр гуч гаруй хүний бүрэлдэхүүнтэй байлгах ийм саналыг оруулж байгаа юм. Дэмжиж өгөхийг хүсье, баярлалаа.

**Ж.Мөнхбат:** Тодруулъя. Ажлын хэсгийн ахлагч Одонтуяа гишүүн.

**С.Одонтуяа:** Энэ асуудлаар ажлын хэсэг хэд хэдэн удаа хуралдсан байгаа. Тэгэхээр энэ хоёрын гурав дээр зассан сүүлийн ажлын хэсгийн хувилбар дээр өөрчлөлт шинэтгэл гэж байхгүй. Судалгаа шинжилгээний дүнг хэлэлцэж, түүнтэй холбогдуулан Монгол Улсын Үндсэн хуулийн нэмэлт, өөрчлөлтийн талаар улс төрийн зөвшилцөл хийж, нэгдсэн саналаа Монгол Улсын Их Хурал, Монгол Улс Ерөнхийлөгчид танилцуулах гэсэн иймээр одоо орсон учраас таны санал орчихсон гэсэн үг.

Хоёр дахь асуудал дээр бол бид нар эхний ажлын хэсэг дээр энэ өргөн бүрэлдэхүүнийхээ саяын уншсан нэрээр бид нар баталчихсан байсан. Өөрөөр хэлбэл одоо намуудын төлөөлөл гэхэд нэг долоо биш ээ, депутатууд гэхэд нэг долоон төлөөлөл байна. Мөн намуудын төлөөлөл гэхээр бараг арав гаруй одоо намуудын одоо төлөөлөл байна. Иргэний нийгмийн байгууллагаас орсон. Ингээд эрдэмтэн судлаачдын төлөөллөөс бараг бас нэг арав, хориод хүний төлөөлөл орчихсон байгаа. Тэгэхээр тийм. Тэгэхээр энэ ажлын хэсгийн нөгөө анхны хурал дээр батлагдсан энэ нэрсээр явахад бол одоо ажлын хэсгийн ахлагчийн хувьд бол дэмжиж байна, болж байна.

**Ж.Мөнхбат:** Ажлын хэсгийн ахлагч Тогтохсүрэн гишүүний гаргасан саналыг дэмжиж байна. Энхболд гишүүн.

**Н.Энхболд:** Тэгээд би сая Тогтохсүрэн даргын гаргаад, Одонтуяа даргын гаргасан саналыг дэмжиж байна. Тэгэхдээ бид нар Мөнхбат даргаа, одоо бид нар шууд ингээд тэр хүмүүсийг өөрсдөө ч мэдээгүй байхад оруулаад баталчих нь зөв үү, үгүй юу. Ямар ч байсан ийм нэрснүүдийг оруулна гэдэг зарчмын хувьд санал хураагаад, бүгдээрэнтэй нь санал солилцоод, тэгээд ард нь яг эцэслэж гаргахдаа зөвшилцсөнөөр гэдэг үгнүүдтэйгээ ингээд гаргачихвал их эвтэйхэн болох байх. Тэгэхгүй эндээс ингээд л магадгүй тэрэн дотор орохыг хүсэхгүй хүн байж болно шүү дээ. Бүр эсрэг байр суурьтай гээд. Тэгэхээр яг энэ нэрснүүдээрээ ямар ч байсан өнөөдөр ийм хүмүүс оролцохыг дэмжиж байна гэдэг утгаар протоколдоо та хэлээд, санал хураалгаад, тэгээд бүгдийг нь зөвшилцөж үзээд ард нь зөвшилцсөнийг нь зөвшилцсөнөөр гээд ингээд эцэслэж гаргачихсан нь зөв болов уу гэж ингэж бодож байна би.

**Ж.Мөнхбат:** Тийм Энхболд гишүүний ярьж байгаа энэ асуудлаар ер нь бол энэ улс төрийн намын бүх төлөөллүүдтэй нэг бүрчлэн ярьсан. Ардын Их Хурлын депутатууд буюу Үндсэн хууль тогтоогчдын холбоо өөрсдөө саналаа ирүүлсэн юм, нэрсээ. Одоо энэ ганцхан нөгөө судлаачид эрдэмтэдтэй ер нь ихэнхдээ манай Байнгын хороо, Тамгын газраас холбогдож саналыг нь сонссон байгаа байх. Гэхдээ яах вэ, энийг дахиад манай Батбаатар дарга, Бямбадулам дарга, Хатантуул, Түвшинжаргал дарга дахиад нэг бүрчлэн бас ярьчхаарай. Тийм ээ.

Би тогтоолын төслийг та бүхэнд уншиж танилцуулъя. Ажлын хэсэг байгуулах тухай Монгол Улсын Үндсэн хуулийн цэцийн 2022 оны 01, 02 дугаар тогтоол, Улс төрийн намуудаас ирүүлсэн тунхаг бичиг, Монгол Улсын Их Хурлын 2022 оны 34 дүгээр тогтоол, Монгол Улсын Их Хурлын тухай хуулийн 5.1, 391.1 хэсэг, Монгол Улсын Үндсэн хуульд нэмэлт, өөрчлөлт оруулах журмын тухай хуулийн 5.1 дэх хэсгийг үндэслэн Монгол Улсын Их Хурлаас тогтоох нь.

Нэг.Монгол Улсын Үндсэн хуулийн хэрэгжилтийн байдалд судалгаа, дүн шинжилгээ хийх, судалгааны дүнд үндэслэн хэлэлцүүлэг зохион байгуулах, олон нийтээр хэлэлцүүлэх, санал, дүгнэлт боловсруулах ажлыг зохион байгуулах болон судалгаа, дүн шинжилгээ хийх, эрдэмтэн судлаачдын ажлын хэсэг, дүн шинжилгээнд үндэслэн Монгол Улсын Үндсэн хуулийн нэмэлт, өөрчлөлтийн талаар нийгмийн зөвшилцөл хэрэгжүүлэх, улс төрийн нам, иргэний нийгмийн төлөөллийн ажлын дэд хэсгийн бүрэлдэхүүнийг тус тус хавсралтаар баталсугай.

Хоёр.Энэ тогтоолын нэгд заасан хүрээнд дараах арга хэмжээг авч хэрэгжүүлэхийг ажлын хэсэгт даалгасугай.

1.Шинжлэх ухааны академи, их, дээд сургуулийн эрдэмтэн, судлаачдыг үйл ажиллагаандаа татан оролцуулж, гэрээний үндсэн дээр судалгаа, дүн шинжилгээ хийх эрдэмтэн, судлаачдын багийг ажиллуулах,

2.Монгол Улсын Үндсэн хуулийн нэмэлт, өөрчлөлтийн асуудлаар эрдэм шинжилгээний хурал, олон нийтийн хэлэлцүүлэг, зөвлөлдөх санал асуулга зохион байгуулах, иргэдийн санал авах,

3.Судалгаа шинжилгээний дүнг үндэслэн дүнг хэлэлцэж, түүнтэй холбогдуулан Монгол Улсын Үндсэн хуулийн нэмэлт, өөрчлөлтийн талаар улс төрийн зөвшилцөл хийж, нэгдсэн саналаа Монгол Улсын Их Хурал, Монгол Улсын Ерөнхийлөгч танилцуулах,

3.Ажлын хэсгийн үйл ажиллагаанд шаардлагатай төсөв хөрөнгийг шийдвэрлэж, зохион байгуулалтын туслалцаа үзүүлэхийг Монгол Улсын Засгийн газар Л.Оюун-Эрдэнэд даалгасугай гэсэн ийм тогтоолын төсөл, ажлын хэсгийг Монгол Улсын Их Хурлын дарга Занданшатар дарга ажлын хэсгийг ахалж байгаа. Нарийн бичгийн даргаар Тогтохсүрэн гишүүн ажиллана. Ингээд одоо Улсын Их Хурлын дэд дарга, хоёр дэд дарга, Ерөнхийлөгчийн Тамгын газрын дарга, Монгол Улсын Ерөнхийлөгчийн Хууль зүйн бодлогын зөвлөх, Засгийн газрын Хэрэг эрхлэх газрын дарга, Улсын Их Хурлын Хууль зүйн байнгын хорооны дарга, Улсын Их Хурлын Хууль зүй, дотоод хэргийн, Хууль зүй, дотоод хэргийн сайд, Ардчилсан намын бүлгийн дарга, Ардын намын бүлгийн дарга, Төрийн байгуулалтын байнгын хорооны дарга, Улсын Их Хурлын гишүүд, улс төрийн намуудын нэр бүхий арав гаруй улс төрийн намын төлөөлөл, Үндсэн хууль тогтоогчдын холбоо, Ардын улсын одоо Ардын Их Хурлын депутат, Улсын Бага Хурлын гишүүдийн төлөөлөл, эрдэмтэн судлаачдын төлөөлөл гэсэн түрүүний ингээд гуч гаруй хүний бүрэлдэхүүнтэй ажлын хэсэг байна. Мөнх-Оргил гишүүн.

**Ц.Мөнх-Оргил:** Баярлалаа. Тогтоолын төслийг бүхэлд нь дэмжиж байна. Тэгэхдээ нарийн бичгийн даргаар Улсын Их Хуралд суудалтай намын бүлгийн дарга байж болохгүй л дээ. Энэ чинь бүх улс төрийн намууд төлөөлөл адилхан л оролцоод л явах ёстой болохоос биш. Би бол эсвэл Төрийн байгуулалтын байнгын хорооны дарга, эсвэл Улсын Их Хурлын Тамгын газрын ерөнхий нарийн бичгийн дарга хоёрын нэг л энэ ажлыг хийх нь зүйтэй гэж бодож байна. Зохион байгуулах ажил учраас. Болохгүй, болохгүй. Энэ яаж.

**Ж.Мөнхбат:** Мөнх-Оргил гишүүний саналыг сонслоо. Улсын Их Хурлын Тамгын газрын даргыг тэгвэл нарийн бичгээр оруулъя.

**Ц.Мөнх-Оргил:** Тамгын газрын дарга болох уу? Тамгын газрынхан, Түвшинжаргалаа? Нямбаатар сайдыгаа тавьчих юм уу.

**Д.Тогтохсүрэн:** Энэ чинь ийм байхгүй юу. Би санал хэлье. Төрийн байгуулалтын байнгын хороо чинь Үндсэн хуультай холбоотой асуудлыг ерөөсөө ярьдаг Их Хурлын ганц бүтэц нь энэ урчаас, тийм байхгүй…/үг тасрав/

**Ц.Мөнх-Оргил:** Хууль зүйн сайд бас болохгүй. Энэ чинь Их Хурлын бүтцийн байгууллага ажлын хэсэг байгуулж байхад чинь нарийн бичгийн дарга нь. Би зарчмын зөрүүтэй саналын томьёолол оруулъя даа. Тэгээд санал хураагаад шийдчихье. Надад цаас өгөөч.

**Ж.Мөнхбат:** Мөнх-Оргил гишүүн зарчмын зөрүүтэй саналын томьёолол оруулъя. Ажлын хэсэг дээр шууд тэр санал хураагаад яах вэ. Төрийн байгуулалтын байнгын хорооны дарга гээд тавьчихъя. Тийм. Тогтоолын төслийг ажлын хэсгийг байгуулах тухай тогтоолын төслийг дэмжье гэдэг саналын томьёоллоор санал хураалт. Энэ миний энэ ерөөсөө болохгүй юм. 8 гишүүн дэмжиж, энэ миний ирц байхгүй. Миний энэ аппарат болохгүй байгаад байна шүү. 11-ээс 8 дэмжиж санал дэмжигдлээ. Ажлын хэсэг байгуулах тухай Улсын Их Хурлын тогтоолын төслийг хэлэлцэж дууслаа. Байнгын хорооны санал, дүгнэлтийг чуулганы нэгдсэн хуралдаанд Их Хурлын гишүүн Оюунчимэг танилцуулна.

Бусад асуудлын хүрээнд Засгийн газар, газраас хууль өргөн барьсны дараа Төрийн байгуулалтын байнгын хороо үргэлжлүүлэн хуралдана. Гишүүд ойрхон, ирц энүүгээрээ үргэлжилнэ.

Төрийн байгуулалтын байнгын хорооны хуралдаан үргэлжлэн явагдана. Бусад асуудлын хүрээнд хэлэлцэх нэг асуудал байгаа.

**Гурав.Монгол Улсын Засгийн газрын бүрэлдэхүүний тухай хуульд нэмэлт, өөрчлөлт оруулах тухай, Монгол Улсын Засгийн газрын бүтцийн тухай хуульд нэмэлт, өөрчлөлт оруулах тухай хуулийн төсөл болон хамт өргөн мэдүүлсэн хууль, Улсын Их Хурлын тогтоолын төслийн хэлэлцэх эсэх хэлэлцүүлгийг явуулъя.**

Засгийн газар 2022 оны найман сарын хорин есний өдөр өргөн мэдүүлсэн. Ингээд хууль санаачлагчийн илтгэлийг Монгол Улсын сайд, Монгол Улсын Ерөнхий сайд Оюун-Эрдэнэ танилцуулна. Ерөнхий сайдын микрофон.

**Л.Оюун-Эрдэнэ:** Төрийн байгуулалтын байнгын хорооны эрхэм гишүүд та бүхний оройн амгаланг айлтгая.

Монгол Улсын Үндсэн хуульд орсон нэмэлт, өөрчлөлттэй холбогдуулж Засгийн газрын бүтцэд тодорхой өөрчлөлтүүд бас орох нь зүйтэй гэж үзсэн. Ер нь бол 2021 оны зуун зургаадугаар тогтоолоор баталсан Шинэ сэргэлтийн бодлого, эдийн засгийн бие даасан байдлыг хангах, аж үйлдвэртэй холбоотой томоохон төслүүдийг урагшлуулах зайлшгүй ийм шаардлага үүсэж байгаа. Дэлхийн геополитик, цар тахлын нөлөөнд Монгол Улс аль болохоор хохирол багатай даван туулах, цар тахлаас болж одоо -5,3 хувь унасан эдийн засгаа эрчимжүүлэн сэргээх ийм зорилтыг дэвшүүлэн ажиллаж байна.

Энэ Шинэ сэргэлтийн бодлогод төрийн байгууллагууд илүү ажлаа уялдуулж ажиллах ийм зайлшгүй шаардлага бас үүсэж байгаа. Жишээлбэл өнөөдөр боомтын сэргэлтийн асуудал гээд ийм томоохон асуудлыг бид нар дэвшүүлэн тавьж, энэ жилд багтаж дөрвөн экспортын шинэ боомтын одоо төмөр замын ажлыг одоо ингээд эхлүүлээд явж байна. Гэтэл төрийн байгууллагууд дээр боомтын асуудал хариуцсан ийм одоо чиг үүрэгтэй байгууллага өнөөдрийг хүртэл огт байхгүй явж байна. Боомттой холбоотой бүх асуудлыг ажлын хэсгийн түвшинд авч явж байна. Ажлын хэсэг гэдэг бол бүтэн цагийн ажил биш, ажлын хэсэг гэдэг бол зөвхөн одоо албан тушаалтнууд хоорондоо хуралдах байдлаар энэ асуудлыг авч явж байгаа нь энэ боомттой холбоотой маш том экспортын гарцыг нэмэгдүүлэх энэ салбар бол үндсэндээ одоо ингээд эзэнгүй байна гэж дүгнэж бас болох талтай.

Тэр агуулгаар Засгийн газрын Хэрэг эрхлэх газрын даргын түвшний Монгол Улсын сайд, боомтын асуудал хариуцсан үндэсний хорооны дарга гэдэг ийм функт зайлшгүй шаардлагатай байна. Цаашлаад боомтын асуудал эрхэлсэн төрийн захиргааны төв байгууллагууд, энэ дунд салбарын уялдаа холбоог хангах ийм томоохон бүтэц бол зайлшгүй Монгол Улсад бол хэрэгтэй байна гэж үзсэн.

Мөн нийслэл Улаанбаатар хотын авто замын түгжрэлтэй холбоотой асуудал бол зөвхөн нийслэлчүүдийн ч асуудал биш. Энэ бол одоо Монгол Улсын хэмжээний асуудал болсон. Нутаг дэвсгэрийн ноль аравны гуравхан хувь дээр өнөөдөр хүн амын тавиас дээш хувь төвлөрсөн. Гэтэл өнөөдрийг хүртэл бид нар хуульд ч одоо авто замын түгжрэлтэй холбоотой зохицуулалт огт байхгүй. Засгийн газрын түвшинд нийслэл Улаанбаатар хотын энэ хэт төвлөрөл, авто замтай холбоотой асуудал өнөөдрийг хүртэл орхигдож ирсэн байна гэж бидний хувьд бол үзэж байгаа. Энэ агуулгаараа салбар дундын асуудлыг шийдвэрлэх бас ийм Засгийн газрын бүтэн цагаар ажиллах ийм одоо сайд байх нь бол зүйтэй. Энэ бол Зам, тээврийн яам, мөн Нийгмийн хамгаалал, хөдөлмөрийн яам, Эрчим хүчний яам, мөн хот хөдөөгийн хөгжилтэй холбоотой асуудал, татварын бодлого гээд энэ бүх асуудлуудыг нэгдсэн удирдлагаар зохицуулах ийм зайлшгүй шаардлагатай байна гэж үзсэн.

Дээрээс нь энэ бүтэцтэй холбоотой нэг өөрчлөлт бол Эдийн засгийн хөгжлийн яамыг үндсэн чиг үүргийн яамны нэгдүгээр яам болгож оруулж ирж байгаа. Нэг үгээр хэлбэл Эдийн засгийн хөгжлийн яам бол бүх яамнуудыг нэгдсэн бодлогоор удирдан зохион байгуулах. Эдийн засгийн хөгжлийн яам эхэлж бодлогоо төлөвлөөд, түүнийг Сангийн яам санхүүжүүлэх байдлаар явна гэж одоо харж байгаа. Ер нь бол бид нар Засгийн газрын түвшинд, Сангийн яам одоо эдийн засгийн бодлого тодорхойлоод яваад байхаар Сангийн яам бол зөвхөн төсөв бүрдүүлэх талаас нь хардаг, бас ийм сул талтай. Эдийн засгийн яам бол Монгол Улсын дотоодын нийт бүтээгдэхүүн, эдийн засгийн эргэлтийг яаж тэлэх вэ, төр хувийн хэвшил, гадаадын хөрөнгө оруулалтын орчинг хэрхэн сайжруулах вэ. Шинэ сэргэлтийн бодлогын түвшинд яригдаж байгаа дөчин долоон төслийг хэрхэн эрчимтэй урагшлуулах вэ. Мөн одоо салбар дундын уялдааг хэрхэн хангах вэ гэсэн ийм одоо агуулгаар явах ийм зайлшгүй шаардлагатай гэж үзэж байгаа. Тийм учраас Эдийн засаг хөгжлийн яамыг Засгийн газрын нэгдүгээр яам буюу одоо салбар дундын зохицуулалтыг хийх ийм эрхтэй байх нь зүйтэй гэж үзэж, чиг үүргийг нь бол өөрчилж өргөтгөж байгаа гэж бол бас ойлгож болох талтай.

Төрийн бүтээмжийн сэргэлттэй холбоотой Цахим хөгжлийн яам одоо шинээр байгуулагдаад сайд нь томилогдож байна. Цахимжилттай холбоотой, мөн өнөөдрийг хүртэл явсан төрийн албаны анхан дунд шатанд байгаа хүнд суртал, ажлын уялдаа холбоо алдагдаж байгаа зэрэг асуудал дээр бас энэ Цахим хөгжлийн яамны чиг үүрэг дээр тодорхой одоо өөрчлөлтүүд хийгдэх ийм зайлшгүй шаардлагатай байна гэж үзэж байгаа.

Мөн өнөөдөр боловсрол, боловсролын асуудал, мөн боловсролын яаман дээр байж байсан хоёр том чиг үүрэг байсан. Нэг нь бол соёлын салбар. Соёлын салбар яам болоод өнөөдөр бас амжилттай явж байна. Спортын том салбар үндсэндээ орхигдсон. Спортын салбар бол одоо зөвхөн спорт биш, энэ бол боловсролтойгоо илүү их тийм уялдах. Одоо Би бас Ерөнхий сайд болоод анх хэлж байсан. Зөв хооллолтоос авхуулаад, эртэч Монгол байхаас авхуулаад, жингийн илүүдэлтэй холбоотой буруу амьдралын хэвшилтэй холбоотой энэ бүх асуудлуудыг бас нэгдсэн бодлогоор зохицуулах ийм бүтэц бол манайд бас байхгүй. Ерөнхий сайдын дэргэд яваад байдаг. Ерөнхий сайдын хувьд бол үндсэндээ олон асуудал руу ордог. Тэр дундаа энэ үед бол эдийн засгийн асуудлыг илүү чухалчилж байгаа учраас спортын асуудалтай холбоотой энэ асуудал бол үндсэндээ ингээд орхигдчихсон. Соёлын салбар нь яамтай, спортын салбар нь одоо ингээд хариуцсан сайд байхгүй. Засгийн газрын Хэрэг эрлэх газрын дарга үндсэндээ хариуцаад яваад байдаг. Ийм нөхцөл байдлыг бас бодолцож үзээд энэ одоо олимпизмын үзэл санаа мөн энэ одоо үндэсний хороог ахлах ийм бүтэц байх нь бол өөрөө илүү чухал салбар талдаа. Нөгөө талдаа ер нь Ерөнхий сайд дээр байгаа энэ олон үндэсний хороодыг бол яам яамнуудад нь өгөх нь бол илүү үр дүнтэй гэж миний хувьд бол үзэж байгаа юм.

Тэгэхээр ер нь цаашдаа бол Ерөнхий сайд дээр байгаа ачааллыг аль болохоор багасгаж, илүү гадаад харилцаа, эдийн засгийн томоохон бодлого, экспорт тал руу Ерөнхий сайд цагаа зарцуулах ийм боломжтой байх нь бол өөрөө улсын эрх ашигт илүү нийцнэ гэж үзэж байгаа юм.

Ингээд Монгол Улсын Үндсэн хуулийн гучин есдүгээр зүйлийн одоо гуравт заасан Монгол Улсын Ерөнхий сайд, Засгийн газрын бүтэц, бүрэлдэхүүн, түүнд өөрчлөлт оруулах тухай хуулийн төслийг Ерөнхийлөгчтэй зөвшилцөн Улсын Их Хуралд өргөн мэдүүлнэ гэж заасныг үндэслэн өнөөдөр одоо Ерөнхийлөгчтэй зөвшилцсөний үндсэн дээр Монгол Улсын Их Хуралд Засгийн газраас бүтэцтэй холбоотой эдгээр өөрчлөлтүүдийг оруулах нь зүйтэй гэж үзэж байгаа. Та бүхэн хэлэлцэн шийдвэрлэж өгнө үү.

**Ж.Мөнхбат:** Монгол Улсын Засгийн газрын бүрэлдэхүүний тухай хуульд нэмэлт, өөрчлөлт оруулах тухай, Монгол Улсын Засгийн газрын бүтцийн тухай хуульд нэмэлт, өөрчлөлт оруулах тухай хуулийн төсөл болон хамт өргөн мэдүүлсэн хууль, Улсын Их Хурлын тогтоолын төслийн хууль санаачлагчийн илтгэлийг Монгол Улсын Ерөнхий сайд Оюун-Эрдэнэ хийлээ. Ажлын хэсэг танилцуулъя. Монгол Улсын Ерөнхий сайд Оюун-Эрдэнэ, Ганбат Засгийн газрын Хэрэг эрхлэх газрын Тэргүүн дэд дарга, Мягмар Засгийн газрын Хэрэг эрхлэх газрын Хууль, эрх зүйн газрын дарга, Саруул Засгийн газрын Хэрэг эрхлэх газрын ахлах референт гэсэн ажлын хэсэг хүрэлцэн ирсэн байна.

Хууль санаачлагчаас хуулийн төслийн үзэл баримтлалтай холбогдуулан асуух асуулттай гишүүн байна уу? Нэрсээ өгье. Оюунчимэг гишүүнээр тусаллаа. Пүрэвдорж гишүүнээр тасаллаа. Оюунчимэг гишүүн асууя.

**М.Оюунчимэг:** Өнөөдөр энэ нөгөө гадаад, дотоод нөхцөл байдал геополитик энэ тэр харахад энэ боомтын сэргэлтийн асуудал бол бүр нэг номерын асуудал байгаа. Ялангуяа худалдааны асуудал бол манайд бүр орхигдсон. Өнөөдөр энэ аж ахуй эрхлэгчдийн уулзалт боллоо. Худалдаа аж үйлдвэрийн танхим дээр болоход танай Сангийн яам бол хэзээ ч худалдааны асуудалд бол мэдээж анхаарал хандуулах чадвар, чадахгүй. Яагаад гэвэл угаасаа үүрэг нь тийм биш байгаа. Гадаад хэргийн яаман дээр нэг хэдхэн, гэхдээ Гадаад харилцааны яам чинь одоо бол ерөнхийдөө өөр тийм ээ, харилцаа дипломат талынхаа асуудал руу хандаад байдаг л даа. Тэгэхээр энэ боомтын сэргэлтийн хариуцсан хүн маань яг худалдааны асуудал руу ялангуяа илүү анхаарах уу? Энэ нь өөрөө Эдийн засгийн хөгжлийн хямдхан хэрхэн яаж уях вэ гэдэг нь бас их чухал байгаа шүү дээ. Тэгээд энэ Худалдааны тухай хуулиа ч гаргахгүй бол бид нар бол асуудал маш их байгаа. Тэгэхээр сая энэ асуудал орж ирээгүй. Засгийн бүтцэд өөрчлөлт орж байж энэ боомтын сэргэлтийн сайдын асуудал нь цуг орж ирэх үү нэгдүгээрт энэ байна.

Хоёрт нь энэ би бас юуг Ерөнхий сайдтай уулзахдаа ч хэлж байсан. Улаанбаатар хотын авто замын түгжрэлийг шийдэх асуудал бол үнэхээр чухал. Энэтэйгээ уяад нөгөө гэр хорооллыг дэд бүтэцжүүлэхгүйгээр нийслэл Улаанбаатар хотын энэ нэг түгжрэл, тэгээд л бусад асуудал агаар, хөрсний бохирдлын асуудлууд ямар байдаг билээ. Тэгэхээр одоо бол Барилга, хот байгуулалтын яам, Нийслэл хот хоёрын хооронд энэ орхигдчихоод байгаа байхгүй юу. Яагаад гэвэл би өөрөө маш олон удаа уулзалтуудыг ингээд л очдог. Барилга, хот байгуулалтын яамны тэр газар, тэр газар болохоор хот дээр сая ирчихсэн. Ингээд хоорондоо ингэсээр байгаад өнөөдөр нэг ч ажил нь явагдаагүй байгаа. Тэгэхээр одоо энэ гэр хорооллыг бид одоо өөр түвшинд авч үзсэн ч энэ асуудалд онцгой анхаарна гээд та саяхан бас гэр хорооллын нөхцөл байдалтай танилцахдаа хэлж байсан. Энэ өөрөө энэ рүүгээ орох уу, эсвэл хот дээрээ үлдэх юм уу? Эсвэл энэ сайд асуудал маань бас хотын түгжрэлд тэр гэр хороолол, дэд энэ тэрээ бас уяад явахгүй бол одоо Барилга, хот байгуулалтын яам, хот хоёр ажлын хуялдаа үнэхээр тааруу байгаа байхгүй юу. Би тэрийг бол маш сайн мэдэж байгаа. Тэгэхээр энийг яаж бодолцож орж ирж байгаа вэ гэсэн ийм хоёр асуулт байна. Баярлалаа.

**Ж.Мөнхбат:** Ерөнхий сайд Оюун-Эрдэнэ хариулъя.

**Л.Оюун-Эрдэнэ:** Нийслэлийн энэ хэт төвлөрөлтэй холбоотой асуудал бол одоо бид нар, энэ бол зөвхөн Улаанбаатар хотын асуудал юм гэж орхиж явж байгаад, ингээд л ийм байдалд орчихлоо л доо. Одоо энэ дээр улсын Их Хурал, Засгийн газар тодорхой анхаарал хандуулахгүй хотод орхичихвол энэ арав орчим жилийн дараа бол бараг одоо эмчилгээ авахад их хүнд ийм байдалд орно. Тийм учраас 2023 оны төсөвтэй холбоотой зохицуулалт бол бүхэлдээ энэ хэт төвлөрлийг сааруулахтай холбоотой ийм зохицуулалтууд бол орж ирнэ гэж тооцож байгаа. Энэ агуулгаар өнөөдөр нийслэл Улаанбаатар хотын асуудалтай холбоотой эрхэлсэн сайд хэн бэ гээд тэгэхээр Засгийн газрын Хэрэг эрхлэх газрын дарга болдог.

Гэтэл Засгийн газрын Хэрэг эрхлэх газрын даргын үндсэн функц бол өөрөө Засгийн газрын өдөр тутмын үйл ажиллагааг зохицуулах ийм нөр их ажил байдаг. Аливаа нэг асуудал руу шууд бүтэн цагаар орох бол ямар ч боломжгүй. Засгийн газрын Хэрэг эрхлэх газар бол. Тийм учраас энэ нийслэл Улаанбаатар хоттой Засгийн газрыг уях ийм яамгүй. Тэгсэн мөртөө Монгол Улсын сайд буюу сайд нарын дээр байдаг зохицуулалттай ийм зохицуулагч бол зайлшгүй шаардлагатай гэж үзэж байгаа юм. Ер нь яг үнэн л дээ. Жишээлбэл энэ бол цогц асуудал өөрөө. Авто замын түгжрэл гэдэг бол энэ бол дэд бүтцийн асуудал. Энэ бол өөрөө нийгэм, эдийн засгийн асуудал. Энэ бол өөрөө зам тээврийн яамны асуудал. Энэ бол дүүргүүдийн асуудал. Тийм учраас аль нэг салбарт хариуцуулж болохгүй асуудал. Тэр агуулгаараа бас ийм Монгол Улсын сайд гэдэг энэ агуулгаар оруулж ирэх нь бол зүйтэй гэж үзэж байгаа.

Нийслэлийн бас нэгдсэн стандартын тухай хуультай холбоотой асуудал. Ер нь одоо шулуухан хэлэхэд ингээд урсгалаараа явж байгаа энэ голдирлыг бид нар нийгмээрээ ярилцаж нэг талд нь гаргаж шийдэхгүй бол жил бүхэн жараас дал орчим мянган хүн ирээд, жил бүхэн энэ орж ирж байгаа олон автомашиныг бол дугаарын зохицуулалтаар ч юм уу удаан хязгаарлах бол ямар ч боломжгүй. Тийм учраас энэ дээр бүтэн цагаар яг нэг хүн ажиллахгүй бол Зам, тээврийн яам, Зам, тээврийн яамны сайд ажлынхаа хажуугаар хийгээд, Эрчим хүчний сайд ажлынхаа хажуугаар хийгээд ингэж явсаар байгаад ажлын хэсгээр энэ асуудлыг бол шийдэх түвшинд очих боломжгүй болчихсон.

Нэршлийн хувьд бол яагаад нийслэл Улаанбаатар хотын авто замын түгжрэл гээд шууд нэрлэчихсэн бэ гэхээр дандаа бид нар ийм ерөнхий явж байгаад ерөнхий байдлаар асуудал орхигдчихоод байна. Төвлөрөл гэж нэрлэчихье, эсвэл хот хөдөөгийн тэнцвэр гээд нэрлэчихье гээд. Хот хөдөөгийн тэнцвэр төвлөрөл гэдэг байдлаар бид нар зөндөө л олон бичиг баримт баталсан мөртөө өнөөдөр авто замын түгжрэл гэдэг үг манай хууль тогтоомжид огт байхгүй, бид нар шүүж үзсэн. Тийм ээ, Ганбат дарга хариулах ёстой байх. Нэг ч үг үсэг байхгүй. Тийм учраас одоо энэ хүн, энэ бүтэц бол авто замын түгжрэлээ шийднэ. Тэр авто замын түгжрэлээ шийдэх хүрээндээ төвлөрлөө хэрхэн харна уу, татварынхаа бодлогыг яаж уялдуулна уу, салбарынхаа яамнуудыг яаж уялдуулна уу гэдэг бол энэ салбарын сайдын л эрхлэх асуудлын хүрээ. Энэ бол Засгийн газрын Хэрэг эрхлэх газрын даргатай дүйцэхүйц хэмжээнд сайд нарын дээр байна гэсэн үг. Нэг үгээр хэлбэл сайд нарын хоорондын салбар дундын зохицуулалтыг хийх боломжтойгоор зохицуулагдана.

Ер нь яах вэ бид нарын хувьд энэ Шинэ сэргэлтийн бодлоготой холбоотой дүгнэж байгаа нэг том дүгнэлт бол өнөөдөр манай салбарын яамнууд бүгд өөр өөрсдийнхөө чиг үүрэгтээ хэтэрхий анхаарч байгаад салбар дундын зохицуулалттай асуудлуудаа орхичихсон ийм сул тал байгаа юм. Тэрний нэг илэрхийлэл бол энэ Улаанбаатар хотын хэт төвлөрөлтэй холбоотой асуудал. Тийм учраас энэ одоо бүтцийн өөрчлөлтийн нэг гол асуудал бол салбар дундын зохицуулалттай холбоотой асуудал дээр бүтээмжийн нэлээдгүй тийм том асуудлыг шийдвэрлэх ийм өөрчлөлт рүү явах эхний алхмыг хийж байгаа гэж ойлгож болно. 2023 оны төсөв бол бас нэлээдгүй яг энэ чиглэлийн реформ үргэлжлүүлж бас орж ирнэ. Энийг бол одоо бас тухайн үед нь Их Хурлын гишүүдтэй бас яриад ингээд явах бол боломжтой гээд…/минут дуусав/

**Ж.Мөнхбат:** Пүрэвдорж гишүүн асууя.

**Б.Пүрэвдорж:** Тэгээд Засгийн газрын бүтцийн асуудлыг оруулж ирж байна. Тэгэхээр ер нь бол бас нийгэмд тодорхой бас талцлыг ялангуяа одоо Ардчилсан намын гишүүд дотор бас талцлыг үүсгээд байгаа нэг асуудал бол энэ Засагт ардчилсан намын гишүүдийг урих тухай асуудал байгаад байгаа юм. Тэгэхээр, ер нь бол яах вэ 1990 оноос хойш нийтдээ долоон удаа хамтарсан Засаг байгуулагдаж байсан. Түүний дөрөв нь бол аль, аль нам нь олонх болоогүй тохиолдолд бол хамтраад явж байсан ийм тохиолдол байдаг. Гурав нь бол стандарт бус шийдвэр. Өөрөөр хэлбэл том, том бүтээн байгуулалтын ажлыг, том, том хөрөнгө оруулалтын ажлыг шийдэхийн тулд стандарт бус шийдвэр гаргаж ингээд хамтарч Засаг байгуулж байсан ийм тохиолдлууд байгаа.

Тэгэхээр Ардчилсан намаас гишүүдийг урьж оролцуулж, энэ Засагт оролцуулъя гэдэг ийм одоо яриа яваад байгаа юм. Тэгэхээр ер нь бол жишээ нь Энхболд гуай сайн мэдэж байгаа байх. Ер нь хамтарсан Засагт ажиллах тохиолдолд бол зөвшилцлийн ажлын хэсэг гардаг. Зөвшилцлийн ажлын хэсэг дээрээ одоо ямар салбарт ажиллах вэ, ямар шинэчлэлийг хамтарч хийх вэ, ямар том, том бүтээн байгуулалтаа энэ одоо хамтарсан Засгийн хүрээндээ хийх үү гэдгийг бол тодорхой ярьж, тэгээд хоёр намын бүлэг намын намаараа одоо шийдэж байж энэ асуудлаа ярьдаг. Гэтэл энэ бол одоо ингээд өнөөдрийн яригдаж байгаа зүйлүүд бол нэг тийм яг стандарт бус. Яах вэ стандарт бус Засаг байгуулах гэж байгаа гэдэг бол том бүтээн байгуулалт, том Шинэ сэргэлтийн бодлогынхоо хүрээнд бас том, том ажлуудыг хийе гэсэн ийм одоо зорилго байгаа байх.

Хамгийн гол нь энийг албажуулж тодорхой энэ ажлын хэсэг байгуулж, энэнийхээ хүрээнд бас тодорхой ямар, ямар салбарт нь яаж хамтарч ажиллах юм, яаж энэ улс орныг хөгжүүлэх талаар ямар, ямар бодлогын баримт бичиг дээр хамтарч ажиллах юм гэдэг энэ зүйлийг ярихгүй нэг ийм амаар юм яриад, тэр нь ялангуяа одоо Ардчилсан намын гишүүд дотор, жирийн гишүүд дотор маш тийм хуваагдлыг бий болгож, янз янзын одоо мессеж, янз янзын юмнууд маш их ирэх юм. Тэгээд энэнээс болоод энэ хүмүүсийн одоо нэр хүндэд халдах, янз бүрийн асуудал гараад байна.

Тийм учраас мэдээж Ерөнхий сайд энэ Шинэ сэргэлтийнхээ бодлогын хүрээнд стандарт бус шийдвэр гаргаад, илүү өөр дээрээ ачаалал аваад, хариуцлага аваад ингээд явах гэж байгаа ийм эр зориг байж болно. Тэгэхдээ энийг хамгийн гол нь албажуулж явах нь одоо хамгийн чухал байгаа. Тийм учраас энэ асуултаараа хамгийн гол нь энэ зөвшилцлийн ажлын хэсгийг байгуулах, тэгээд энэ дээрээ албажуулж аливаа нэг асуудлыг шийдвэрлэх ийм зайлшгүй шаардлага байна. Тэгэхгүй одоо ингээд нэг болохоор хамтарсан Засагт оруулах тухай манай Бүлгийн дарга яриад байдаг. Гэтэл болохоор танай бүлгийн дарга болох дээр тийм асуудал огт байхгүй. Тэгээд намын генсек чинь тийм Ардчилсан намтай ярьсан зүйл огт байхгүй гэдэг гэх зүйлээр одоо энэ ярьж байгаа нь бас асуудалд итгэлтэй хандах ийм боломжийг бид нарт өгөхгүй байна.

Тийм учраас ер нь бол энэ хамтарсан Засагт орсон долоон Засгийн, ялангуяа одоо сөрөг хүчин нь ороод хамтарч ажиллаж байгаад амжилтад хүрсэн тохиолдлууд ихэнхдээ байгаа л даа. Жишээ нь Алтанхуяг дарга бол хамтарсан Засагт орж байгаад намаа ялуулаад амжилтад хүрсэн. Хүрэлсүх дарга бас хамтарсан Засагт ороод дараа нь намаа ялалтад хүргэсэн ийм, ийм тохиолдлууд байгаа. Тийм учраас ер нь бол энэ том, том бүтээн байгуулалт, том, том энэ хөрөнгө оруулалт, энэ улс орны, ялангуяа энэ дайны байдалтай байгаа ковидын энэ хүндрэлтэй байгаа энэ үед бас энэ их эвийн Засгийн газрыг байгуулаад явна гэдэг энэ стандарт бус шийдвэр бол бас том эр зоригийн…/минут дуусав/

**Ж.Мөнхбат:** Ерөнхий сайд Оюун-Эрдэнэ хариулъя.

**Л.Оюун-Эрдэнэ:** Мэдээж энэ цаг үе бол өөрөө амаргүй цаг үе л дээ. Дэлхий даяараа цар тахалтай хоёр жил явлаа. Бүх улсын эдийн засаг одоо уналтын байдалтай, бүх боомтууд гучаас дөчин хувийн удаашралтай, үүнээс болоод бараа бүтээгдэхүүний хомсдол үүсээд, үүнээс болсон үнийн өсөлтийн хөөрөгдөлтэй ийм амаргүй нөхцөл байдал нэгдүгээрт байна.

Цар тахал харьцангуй манай Монгол Улсад тогтворжоод ирэх үед буюу хатуу хөл хорионоос гараад ерөөсөө арван дөрөв хоногийн дараа манай хойд хөрш Оросын Холбооны Улсад одоо бас ийм дайны нөхцөл байдал үүссэн. Энэ бол манайд шууд хамааралтай хэд хэдэн бараа бүтээгдэхүүн байдаг. Энэ бол нэгдүгээрт түлш шатахуунтай холбоотой асуудал, хоёрдугаарт уул уурхайн бүтээгдэхүүний тэсэлгээний бодистой холбоотой асуудал, гуравдугаарт одоо наранцэцэгийн тос болон бусад одоо хүнсний бүтээгдэхүүнтэй холбоотой асуудал дээр бол шууд ийм амаргүй нөлөө үүсэж байгаа юм.

Дээрээс нь одоо Бүгд Найрамдах Хятад Ард Улсын ковидын нөхцөл байдал болон бас одоо сүүлд бий болж байгаа энэ Тайвантай холбоотой асуудал манай далайд гарцгүй Монгол Улсын хувьд бол энэ их эмзэг болгож байгаа юм. Тэгээд энэнээс гарах л гол гарц бол ерөөсөө энэ Шинэ сэргэлтийн бодлогын зургаан зорилт. Бид бол оношоо их зөв тавьсан. Одоо гол нь хэрэгжилтээ хангах учиртай. Тийм учраас Шинэ сэргэлтийн бодлогыг хэрэгжүүлнэ гэдэг бол энэ бол зөвхөн Монгол Ардын нам биш, энэ бол одоо бүх нийтийн ийм зорилтот үйлс байгаасай л гэж би бодож байгаа юм. Үндэсний хэмжээний ийм хөтөлбөр. Тэр агуулгаараа Шинэ сэргэлтийн бодлогыг дэмжиж байгаа аль ч парламентын нам, парламентад суудалтай, суудалгүй намууд, төрийн болон төрийн бус байгууллагууд, аж ахуйн нэгжүүд, иргэд хөрөнгө оруулагчидтай идэвхтэй хамтран ажиллах боломжтой гэдэг л ийм байр суурьтай байгаа.

Тэрнээс хамтарсан Засагтай холбоотой асуудлыг албан ёсоор одоо бид намынхаа бүлэг дээр ч юм уу, эсвэл Удирдах зөвлөлийн түвшинд ярьсан зүйл бол байхгүй. Монгол Улсын Ерөнхийлөгч бол ер нь одоо илүү эв нэгдэлтэй том төслүүдээ анхаарах тал дээр улс төрөөс илүү анхаарах нь бол зүйтэй цаг үе гэдгийг бол бас одоо сануулж хэлж байгаа. Үүнтэй би санал нэг байгаа. Тийм учраас зарчим тогтоод яг энэ тодорхой төслүүд дээр үнэхээр урагшилна гэвэл би улс төрийн ямар ч шийдвэр гаргахад бол эрх баригч намын даргын хувьд, бас Ерөнхий сайдын хувьд бол бэлэн л байгаа. Энэ бол нээлттэй байгаа л гэдгээ би илэрхийлж байгаа. Энэ зүгээр юу гэж ойлгогдоод, ямар байдлаар хэвлэлээр явж байгааг бол би яг үнэндээ харж амжсангүй. Тийм л асуудал байж байгаа. Тийм учраас тодорхой төслүүд дээр эхлээд концепцоо тохирох ёстой. Ямар асуудлыг яаж шийдэх вэ гэдэг нь бол илүү чухал гэдэг л агуулгатай. Одоо жишээлбэл ингээд Эрдэнэбүрэнгийн усан цахилгаан станц тэгээд л хатуу зөөлөн аргыг хавсран хэрэглэж байна. Бодлого дэмжихгүй байгаа аймгийн Засаг даргыг сольсон.

Өнөөдөр Бямбацогт дарга сайд болж байгаа нь одоо бас би хэлсэн дээ Эрдэнэбүрэнгийн усан цахилгаан станц явахад чухал шүү гээд. Пүрэвдорж гишүүн ч гэсэн бас дэмжихийг хүсье. Яагаад гэхээр энэ цахилгаан станц хийгдвэл бид нар баруун бүс нутаг тэр чигтээ эрчим хүчний хараат байдлаас гарах ийм л одоо давуу тал. Томоохон замын төслүүд хэрэгжиж байна. Төмөр замын төслүүд хэрэгжиж байна. Тийм учраас энэ асуудлуудаа л бидний хувьд бол шийдэх нь чухал. Ер нь ард түмэн сонгогчдын хувьд бол парламентад сонгогдож байгаа, ард түмний төлөөлөл болсон мандаттай Их Хурлын гишүүд, түүнээс төрөн гарч байгаа Засгийн газраас ганцхан зүйлийг хүсдэг. Тэр нь асуудлаа шийдээч. Тэрнээс энд бидний маргаан, хэн нь ямар албан тушаалд очсон асуудал тэр бол огт сонин асуудал биш. Хэн аль салбарыг хийж чадах вэ тэр хүн тухайн салбараа аваад ингээд явах нь л туйлын чухал юм л гэж бодож байгаа юм.

Өнөөдөр ч гэсэн одоо би бас энэ сайд нарын сэлгээтэй холбоотой асуудал дээр та бүхэн ажиглаж байгаа бол ерөөсөө аж ахуйн сайдуудыг л сольж байгаа юм. Аж ахуйн сайдууд солигдохдоо…/минут дуусав/

**Ж.Мөнхбат:** Ерөнхий сайдын микрофоныг цагийг нэмж өгье.

**Л.Оюун-Эрдэнэ:** Аж ахуйн сайдууд жишээлбэл солигдохдоо тухайн Байнгын хорооны даргыг нь л томилчиход байгаа юм. Энэ бол одоо мерит зарчим л гэж би одоо бодож байгаа юм. Яагаад гэхээр тухайн Байнгын хорооны гишүүдтэй ойрхон харилцаж байгаа нь ойлгомжтой. Өчнөөн бодлого дээр бас суучихсан нь ойлгомжтой. Адаглаад референтүүдтэйгээ шууд харилцах түвшинд ажил илүү хурдацтай байх болов уу л гэж бодож байгаа юм. Тийм учраас энэ мерит зарчим цаашаа ингээд баригдаад ингээд явахад бол бид нар бүх улс төрийн намууддаа Шинэ сэргэлтийн бодлогын төлөө, Монгол Улсын эдийн засгийг богино хугацаанд сэргээх, дэлхийн геополитикийн, цар тахлын амаргүй нөхцөл байдал дундаас намчрахгүй талцахгүйгээр бид нар одоо хурдтай алхахад бол шаардлагатай бүх улс төрийн шийдвэрийг гаргаад явахад бол Монгол Ардын нам бэлэн байгаа гэдгээ л бас илэрхийлэх нь зүйтэй гэж бодож байгаа.

**Ж.Мөнхбат:** Пүрэвдорж гишүүн нэг минут тодруулъя.

**Б.Пүрэвдорж:** Ер нь бол том бүтээн байгуулалтын асуудал дээр би бол эсэргүүцэж, шүүмжилж байсан түүх байхгүй. Хамгийн анх Эрдэнэбүрэнгийн усан цахилгаан станц дээр эсэргүүцээд байгаа нөхдүүдийг нь тагнуулын байгууллагын хувьд шалга, хариуцлага тооц гэдэг үгийг одоо Их Хурал дээр хэлж байсан. Тэр маань одоо бас хатуу арга хэрэглэхэд бас тодорхой хэмжээгээр нөлөөлсөн гэж гэж үзэж байгаа. Тийм учраас энэ улс эх орны, энэ дэлхий нийтийн геополитик болон эдийн засгийн ковидын нөхцөл байдалтай холбоотойгоор улс эх орны энэ санхүү, нийгмийн асуудал, эдийн засгийн асуудал энэ хүндэрч байгаа тохиолдолд бол Шинэ сэргэлтийн бодлогыг түүнтэй холбоотой орж ирж байгаа Засгийн газрын бүтцийг бол дэмжинэ. Тэгэхдээ энэ дээр бол заавал одоо юу байдаг юм үнэхээр одоо энэ нөхцөл байдал чинь бол манай намын тэр жирийн гишүүдийг бол хэтэрхий хуваагдуулсан. Нэг хэсэг хүмүүс…/минут дуусав/

**Ж.Мөнхбат:** Би бас нэг зүйл асуучихъя. Одоо ингээд гурван сайд нэмэгдэж байгаа юм байна. Бүтэц бүрэлдэхүүнээр. Тэгэхээр одоо жишээлбэл, энэ Боомтын сэргээлтийн үндэсний хороо гэж байна шүү дээ, байгуулах нь тийм ээ. Тэгэхээр энэ бүрэлдэхүүнд ер нь ямар одоо юу гэдэг юм замын ч гэдэг юм уу, бүрэлдэхүүнд ер нь ямархуу бүрэлдэхүүнтэй байх вэ? Үндэсний хороо маань өөрөө. Оюун-Эрдэнэ Ерөнхий сайдын микрофон.

**Л.Оюун-Эрдэнэ:** Боомтын асуудал бол өөрөө бас ийм цогц ойлголт юм байна. Энэ ингээд цар тахлын бус үед бол энэ мэдрэгддэггүй байж, орхигдчихсон. Цар тахлын үед бол энэ үндсэндээ ингээд яг ямар асуудал нь үүссэн бэ, тээвэр логистикийн хүчин чадал маань ямар байна вэ гэдэг бол одоо маш сайн мэдрэгдсэн ийм одоо цаг үе л дээ. Үндсэндээ бид нар хүнс маань Замын-Үүд гээд ганцхан боомттой. Экспорт Гашуун сухайт гээд ганцхан боомтоор хамааралтай. Төмөр замаар холбогдсон өөр боомт байхгүй ингээд л яваад ирчхэж. Тийм учраас бид нарын хувьд бүх боомтуудаа авто замаар, төмөр замаар холбох зайлшгүй шаардлагатай. Хоёр хөрштэйгөө харьцахад жишээлбэл Бүгд Найрамдах Хятад Ард Улс бол боомт нь нэгдсэн бодлоготой. Манай улсын хувьд бол боомтыг гааль хариуцаад байгаа юм шиг, хилийн цэрэг хариуцаад ч байгаа юм шиг, Зам, тээврийн яам хариуцаад ч байгаа юм шиг, Сангийн яам хариуцаад ч байгаа юм шиг, татвар хариуцаад ч байгаа юм шиг, мэргэжлийн хяналт хариуцаад ч байгаа юм шиг нэг ийм байдалтай. Тэгээд энэ дунд асар их нугалаа үүсдэг. Авлигын асуудал бас бий болдог. Тийм учраас энэ асуудлыг л одоо цэгцлэх нь зүйтэй л гэж үзэж байгаа юм.

Тийм учраас энэ боомттой холбоотой асуудал бол олон улсын стандартад нийцсэн боомтын төлөвлөлтийг хийнэ гэсэн үг. Энэ одоо саяын байгууллагуудын салбар дундын зохицуулалтыг Үндэсний хороогоороо бүтэн цагаар авч явна гэж одоо ойлгож бол бас болно. Тийм учраас боомтын сэргэлттэй холбоотой энэ асуудлыг бид нарын хувьд богино хугацаанд шийдэж чадвал экспортын хэмжээ эрс нэмэгдэнэ. Экспортын хэмжээ эрс нэмэгдэнэ гэдэг бол Монгол Улсын дотоодын нийт бүтээгдэхүүн, эдийн засаг тэр хэмжээгээр хурдтай сэргэх ийм бас боломжтой гэж бас ойлгож болно.

Одоо ингээд ирэх жил жишээлбэл Оюу толгойн гүний уурхайн ашиглалтад орно. Олборлолт, экспорт нэмэгдлээ гэхэд бид нар тээвэр логистикийн хувьд бэлэн биш. Тийм учраас энэ тээвэр логистиктой холбоотой асуудлуудаа бид нар олон улсын түвшинд хүргэх нь бол туйлын чухал юм гэж үзэж байгаа. Энэ одоо намар Ханги мандалын төмөр зам Монголчууд бид анх удаа зургаан сарын дотор хоёр зуу орчим километр төмөр замыг бариад дуусгахаар ийм бүтээн байгуулалт явж байгаа. Гашуун сухайтын төмөр зам ашиглалтад орно. Бичигтийн боомттой холбоотой асуудлыг бас бид нар судлаад ингээд явж байгаа. Шивээ хүрэнгийн асуудлыг судлаад явж байгаа.

Ингэвэл анх удаа Монгол Улс төмөр замын экспортын дөрвөн гарцтай болно. Тийм учраас аль болохоор бид нарын хувьд одоо энэ хүнд үед бол экспортоо нэмж байж л төлбөрийн тэнцэл харьцангуй хадгалагдана, валютын нөөц сайжирна. Мөн эдийн засгийн тэргүүлэх чиглэлүүд илүү хурдтай сэргэх ийм боломжтой л гэж бодож байгаа. Гэтэл өнөөдрийг хүртэл бид нар боомт асуудал хариуцсан ийм салбар байхгүй, ингээд яамнуудад хавсарга байдлаар өгчихсөн ийм асуудалтай байгаа. Тийм учраас энийг уялдуулсан зайлшгүй Монгол Улсын сайдын түвшний ийм хүн бол ажиллах нь зүйтэй юм гэж үзэж байгаа. Тэгээд энэ бүтэц бол өөрөө бас нэлээдгүй тийм хурдтай ажиллах, төрийн бүтээмжийг эрс сайжруулах бас тийм үйл ажиллагааны эхлэл тавигдах болов уу гэж бодож байгаа. Ер нь манай төрийн байгууллагуудын бүтэц бол их хөшүүн байдалтай явж ирсэн.

Гэтэл цаг үе өөрөө асуудал өөрчлөгдөж байдаг. Жишээ нь одоо өнөөдөр бол үнэхээр л боомттой холбоотой асуудал байгаа бол бид нар боомтынхоо асуудлыг хүн томилоод л хурдан шийдэх ёстой. Тэр асуудал шийдэгдсэний дараа солиод л дараагийнхаа асуудал руу орох хэрэгтэй. Түгжрэлтэй холбоотой асуудал байгаа бол тэр түгжрэлийг хариуцсан хүн томилоод л асуудлаа шууд ярих ёстой. Тэгэхгүй бол тойроод л, ажлын хэсэг байгуулаад л хэн нь мэдэгдээд байгаа нь мэдэгдэхгүй ийм байдалтай явж байгааг л одоо зохицуулах ийм л Үндэсний хороо байна гэж ойлгож болно.

**Ж.Мөнхбат:** Үг хэлэх гишүүн байна уу? Нэрсээ өгье, алга байна. Мөн Пүрэвдорж гишүүн нар тасаллаа. Нямаагийн Энхболд гишүүнээр, Мөнх-Оргил гишүүн үг хэлье.

**Ц.Мөнх-Оргил:** Баярлалаа. Ерөнхийлөгчтэй зөвшилцөөд оруулж ирж байгаа саналууд юм байна гэж ойлголоо. Би тэгээд энэ дээр зүгээр дэмжиж байгаа, онцгойлон дэмжиж байгаа нэг саналаа л хэлье гэж бодсон юм. Энэ хилийн боомтын асуудал хариуцсан ийм хороо байгуулж байгааг би их зөв юм байна гэж ойлгоод байгаа юм. Яагаад гэвэл энэ миний мэдэж байгаагаар жишээ нь Орост хил хамгаалалт нь хилийн цэрэг нь боловч яг боомтоо хариуцсан тусдаа том нэгж байгаа байхгүй юу. Хятадууд ч гэсэн тийм байгаа юм. Тэгээд бид нар ингээд нөгөө боомтын асуудлаар ярих гэхээр олон байгууллага тал талаасаа давхардаж орж ирээд байгаа юм. Тэгээд энэ үндэсний зөвлөлийг Ерөнхий сайдаа яг бүтэц бүрэлдэхүүнийг нь хийх ажлыг нь, ажлын ачааллыг нь яахдаа энэ миний бодлоор шүү. Бид нар нэгэнт л одоо хоёр улстай л хиллээд л, хоёр улстай л хил худалдаа явуулж байгаа боомттой юм чинь энэ Орос, Хятадын юунуудын туршлагыг харж байгаад яг хоорондоо уялдахаар с… болохоор тийм бүтэц гаргаж өгвөл их зүгээр юм байна лээ. Баярлалаа.

**Ж.Мөнхбат:** Пүрэвдорж гишүүн.

**Б.Пүрэвдорж:** Ер нь бол чиглэлийн асуудлыг шийдвэрлэж байсан яам байгуулж байсан түүх бол жараад онд хүртэл байдаг юм л даа. Далаад онд далан нэгээс далан таван оны хооронд Усны аж ахуй эрхлэх яам гэж байгуулаад, өөрөөр хэлбэл хөдөөг усжуулах тэр ажлуудыг хийгээд тэгээд татан буугдаж байсан. Өөрөөр хэлбэл яг малчдын худгийн асуудал, дээрээс нь одоо тэр газар тариалангийн одоо усжуулах асуудал энэ тэр гээд. Энийг шийдчихээд татан буугдаж байсан ийм тохиолдол байдаг. Тэгэхээр яг энэ хүрээндээ бол боомтын асуудлыг, дээрээс нь хотын түгжрэлийг арилгах асуудлыг ингээд шийдэх ийм одоо ач холбогдолтой яамнуудыг би байгуулж байна гэж үзэж байна л даа.

Тэгэхээр боомтын сэргэлт дээр бол нэг зүйлийг танай Засгийн газар бол миний нэг хууль тогтоолын төсөл дээр эсрэг байр суурь өгсөн. Яагаад гэвэл төмөр замын Төрөөс төмөр замын талаар ба баримтлах бодлого, бичиг баримт дээр Сүхбаатар Замын-Үүдийг холбосон өргөн төмөр зам, түүнийг огтлолцсон буюу түүнээс салаалсан тохиолдолд өргөн төмөр замтай байна. Харин уул уурхайн ордоос хилийн боомт хүртэл төмөр зам тавих бол Засгийн газар санаачлан оруулж ирснээр Их Хурал шийднэ гэсэн ийм одоо заалттай. Харамсалтай нь энэ заалтыг Засгийн газар өнгөрсөн хугацаанд огт хэрэгжүүлэлгүйгээр Гашуун сухайтын өргөн төмөр замыг тавьсан. Өөрөөр хэлбэл энэ Их Хурлаар оруулж ирэх ёстой байтал энийг оруулж ирээгүй. Цэцээр хүчингүй болгочихсон. Цэцээр хүчингүй болгосон байж болно. Хамгийн гол нь буцаад тэр замыг нарийн тавих уу, өргөн тавих уу гэдгийг дахиж Их Хурлаар шийдүүлэх ёстой байтал тэрийг шийдүүлэлгүй замаа тавьчихсан байхгүй юу.

Тийм учраас дараа дараагийн замууд байна. Одоо жишээ нь Нарийн сухайт, Шивээ хүрэнгийн боомтын зам, тэр чинь заавал Их Хурлаар орж ирж байж Засгийн газар өргөн барьснаар шийдэх ёстой. Гэхдээ энийг би өргөн барьсан. Яагаад би өргөн барьсан бэ гэхээр төмөр замын Төрөөс төмөр замын талаар баримтлах бодлого бичиг баримтаар миний хууль тогтоол өргөн барих эрхийг хаахгүй байхгүй юу даа. Тийм учраас би энэ тогтоолын төслийг өргөн барьсан. Өөрөөр хэлбэл Засгийн газар өнөөдрийг хүртэл одоо энэ уул уурхайн боомтоос хилийн боомт хүртэл ордоос хилийн боомт хүртэл төмөр замын одоо асуудлыг оруулж ирэхгүй байгаад байгаа нь л ийм байгаа юм.

Тийм учраас бас энэ мэдээж одоо уул уурхайн боомт гэхээр одоо Оросын Холбооны Улс руу өргөн төмөр замаар бид нар Орос руу экспортолно. Уул ордоос. Урагшаа бол нарийн төмөр замаар экспортлох ийм л одоо боломж нь бүрдэх байхгүй юу. Тийм учраас энэ Төрөөс төмөр замаас төмөр замын талаар баримтлах бодлого, бичиг баримтын хүрээнд энэ урд талын одоо боомтууд дээр тавигдаж байгаа замуудыг нарийн төмөр замаар буюу одоо тухайн орон руу экспортлох тэр боломжтой төмөр замаар холбох энэ асуудлыг одоо миний өргөн барьсан тэр тогтоолыг бас Их Хурал дээр хэлэлцэж, хэлэлцэхийг бас энэ гишүүддээ бас хэлж өгөөрэй гэж нэгдүгээрт хүсэж байна.

Ер нь бол энэний ач холбогдол маш их байгаа. Өөрөөр хэлбэл одоо хэрэв бид нар ковидын үед хүний хамааралгүйгээр, хэрэв төмөр замтай байсан бол бид нар наанаас нь гурван зүтгүүр жаран вагон нүүрсийг түлхээд оччихно. Цаанаас нь гурван вагон чирээд аваад явчихна. Бид нар өнгөрсөн оны 11 оны 2021 оны арван нэгэн сарын арван таванд одоо таван зуун жаран доллар болж хамгийн өндөр үнэтэй коксожсон нүүрс үнэтэй болсон. Тэр үед бид нар жаран вагоныг гаргаад байсан бол тийм ээ, хүний харилцаа байхгүйгээр экспортоо хийгээд байсан бол манай эдийн засаг ийм нөхцөл байдал руу орохгүй байх ийм боломжтой байсан юм. Тийм учраас энэ дээр, ялангуяа энэ төмөр замынхаа асуудал дээр бид нар нэгэнт л одоо тэр төмөр замын бодлого, бичиг баримтад заагдсан тэр хүрээндээ одоо нэмсэн төмөр замынхаа асуудлыг цаана очиж ачиж, буулгах, анги байгуулах шаардлагагүйгээр шууд экспорт хийх ийм боломжийг бүрдүүлэх талаар Шинэ Засгийн газар ажиллаарай гэж хүсэх байна. Баярлалаа.

**Ж.Мөнхбат:** Нямаагийн Энхболд гишүүн.

**Н.Энхболд:** Монгол Улсын Ерөнхий сайд өөрийнхөө эрх үүрэг, хариуцлагын хүрээнд Монгол Улсын Ерөнхийлөгчтэй зөвшилцөөд, Засгийн газрын бүтцэд нэмэлт, өөрчлөлт оруулах тухай, Засгийн газрын тухай хуульд нэмэлт, өөрчлөлт оруулах тухай асуудлыг оруулж ирж байна. Улсын Их Хурал хэлэлцээд шийдвэрлээд явах нь зүйтэй гэж үзэж байна. Энэ бол 19 онд Монгол Улсын Үндсэн хуульд оруулсан нэмэлт, өөрчлөлтийн үзэл агуулга, үзэл санаа, агуулгын хүрээнд Ерөнхий сайд өөрийнхөө эрхийн хэмжээнд оруулж ирж байгаа асуудал.

Зүгээр ганц, хоёрхон зүйлийг анхаараасай гэж хүсэж байна. Санал болгож байна. Хуулиар ингээд энэ удирдах дээд байгууллагуудын төрийн төв байгууллагуудын ерөнхий эрхлэх ажлын хүрээ тодорхойлогдож байгаа юм. Тэгээд энүүнийгээ Засгийн газар дээр бас сайн яриад, ажил үүргийн хуваарь дотроо яг одоо энэ чинь дотроо ингээд задраад байвал маш олон асуудал байгаа шүү дээ тийм ээ. Тэгэхээр энүүнийг хэн нь яаж хариуцах вэ гэдгээ одоо протоколоор байдаг юм уу, эсвэл хууль тогтоогдсон ямар Засгийн газраас гаргадаг эрх зүйн акт байдаг юм тэрний хүрээнд их нарийн ялгаж салгаж, тэгээд сүүлд нь бие биен рүүгээ хариуцлага үүргээ чихэхгүйгээр яг тодорхой удирдлагуудтай тодорхой томилогдож байгаа сайд нартаа эрхийг нь ч өгөх, хариуцлагыг нь тооцох энэ юмнуудаа илүү нарийвчилж, тодорхой болгоорой гэж нэгдүгээрт хэлэх байна.

Тухайлбал энэ замтай холбоотой асуудал байна. Жишээ нь, Нийслэлийн авто замын түгжрэлийг бууруулах үндэсний хорооны дарга, сайдын ажлын хүрээнд гэхэд замын төлөвлөлттэй холбоотой зөндөө юмнууд орно. Гэтэл хажуугаар нь Зам, тээврийн хөгжлийн яам дээр энэ бас тодорхой хэмжээгээр байж байгаа. Тэгэхээр энүүнийг яг яаж нарийвчилж тусгах вэ, яг хэн нь юугаа хариуцдаг гэдгийг нь хэлмээр байна. Сая Мөнх-Оргил гишүүн бас хэлсэн. Хил дээр бол маш олон төрлийн ажлууд байж байгаа. Хилийн хамгаалалтын байгууллага байна. Хяналтын байгууллага байна. Гаалийн байгууллагууд байна. Тийм ээ. Ерөнхий ерөөсөө боомтуудынхаа ажлыг ерөнхийд нь хариуцдаг тийм нэгж бий болгох гээд бас түрүүчийн Засгийн газрын үеүдэд тухайлбал Ерөнхий сайдаар Баярыг ажиллаж байх үед бас хилийн боомтын асуудал хариуцсан Засгийн газрын тусгай бүрэн эрхт төлөөлөгч гээд томилж байсан. Яг тэр хүнийг нэлээн хүмүүс шаардаж ажилласан.

Харамсалтай нь нөгөө эрх зүйн орчин нь тодорхой биш болохоор тэр нь болохгүй яваад байсан зүйлүүд байдаг юм. Тэгэхээр энүүнийгээ бас тэр одоо энэ ерөнхий яамд хороодын хоорондын ажлын хуваарь дотроо илүү нарийвчилж заагаад явж, явж маш энгийнээр хэлбэл хамгийн эцсийн шийдвэр хэн дээр байх юм, хамгийн эцсийн хариуцлагыг нь хэн хүлээх юм гэдэг юмнуудаа их тодорхой болгож авахгүй бол зүгээр ингээд ерөнхийд нь болох байх гээд бүрхэгдүү орхичихвол нэгдүгээрт газар дээрээ одоо бараг энгийн үгээр яривал хэн нь том дарга юм, хэн нь эцсийн шийдвэр гаргаж байна гэдгийг нь шийдэхгүй ингээд орхигдоод явчихдаг зүйл байдаг. Өдөр тутмын ажил дээр очихоор нөгөө доод байгууллагуудыгаа тухай тухайн үед бүгдээрээ хуулиар хүлээсэн тусгай үүрэгтэй. Энүүнийг нь зохицуулах юм байхгүй болохоор би ийм хуультай юм чинь энийг яана, чи миний ажилд битгий оролц ч гэдэг юм уу, ийм байдлаас болоод тэр үед одоо яг ингээд энэ асуудлаа нэг цэгцэлье гэж яригдаж байгаа энэ санааны дагуу Засгийн газраас санаачлаад эхлүүлж байсан ажлууд эрх зүйн орчин ойлгомжгүй байсан учраас хэрэгжиж чадалгүй ингээд сүүлдээ ерөнхийдөө дараа дараачийн Засгийн газрууд дээр замхраад алга болчихсон зүйлүүд байгаа.

Тэгэхээр одоо хамгийн гол юм нь хуультайгаа зөрчилдөлгүйгээр протоколоороо байдаг юм уу, бусад эрх зүйн актуудаар, Засгийн газрын өөрийнхөө эрх мэдлийн хүрээнд энэ ажил үүргийн хуваарилалтаа илүү их тодотгоод, яг л тодорхой хүнтэй тодорхой хариуцлага тооцож байх хэмжээнд дараа дараагийн эрх зүйн актуудаа тодорхой болгоорой гэж хэлэх хэрэгтэй байна.

Эдийн засгийн хөгжлийн яамны хувьд бол сая Ерөнхий сайд хэллээ. Энэ ер нь зүгээр энгийн үгээр эрэмбэлбэл нэг номер, нэг номерын сайд байх ёстой, бодлогоо зангаж байх ёстой гэдэг. Энийгээ ч гэсэн бас өнөөдөр Байнгын хорооны хурал дээр танилцуулж байгаа маягаар биш ямар нэгэн байдлаар бас одоо яг өөрийнхөө эрх мэдлийн хүрээнд актжуулж авах хэрэгтэй. Тэгэхгүй бол одоо сайд нар маань бас л би ийм хуультай, миний хуульд ингэж заасан, чи тийм хуультай гээд л ингээд яваад байдаг. Одоо аягүй бол адилхан л сайд шүү дээ гээд байдаг юмнууд хүртэл гардаг юм шүү. Энүүнийг бас их сайн анхаарч, эхнээс нь их тодорхой болгож яваарай гэж зөвлөх байна.

**Ж.Мөнхбат:** Гишүүд хуулийн төслийн үзэл баримтлалтай холбогдуулан асуулт асууж, үг хэлж дууслаа. Одоо санал хураалт явуулъя. Монгол Улсын Засгийн газрын бүрэлдэхүүний тухай хуульд нэмэлт, өөрчлөлт оруулах тухай, Монгол Улсын Засгийн газрын бүтцийн тухай хуульд нэмэлт, өөрчлөлт оруулах тухай хуулийн төсөл болон хамт өргөн мэдүүлсэн хууль, Улсын Их Хурлын тогтоолын төслийг үзэл баримтлалын хүрээнд дэмжих нь зүйтэй гэсэн томьёоллоор санал хураалт явуулъя. Санал хураалт. 14-өөс 12 гишүүн дэмжиж, 81,7 хувийн саналаар санал дэмжигдлээ. Монгол Улсын Засгийн газрын бүрэлдэхүүний тухай хуульд нэмэлт, өөрчлөлт оруулах тухай, Монгол Улсын Засгийн газрын бүтцийн тухай хуульд нэмэлт, өөрчлөлт оруулах тухай хуулийн төсөл болон хамт өргөн мэдүүлсэн хууль, Улсын Их Хурлын тогтоолын төслийн хэлэлцэх эсэх талаарх хэлэлцүүлгийг явуулж дууслаа.

Байнгын хорооны санал, дүгнэлтийг чуулганы нэгдсэн хуралдаанд Улсын Их Хурлын гишүүн Баатарбилэг танилцуулна. Төрийн байгуулалтын байнгын хорооны хуралдаан түр завсарлаж байна. Чуулганы нэгдсэн хуралдааны дараа үргэлжлүүлэн хуралдана.

Хамт өргөн мэдүүлсэн Улсын Их Хурлын тогтоолын төсөл, Засгийн газар 2022 оны 08 сарын 29-ний өдөр өргөн мэдүүлсэн, анхны хэлэлцүүлгийг хийе. Хэлэлцэх асуудал дээр саналтай гишүүн байна уу? Алга байна. Хэлэлцэх асуудалдаа оръё.

**Дөрөв.Монгол Улсын Засгийн газрын бүрэлдэхүүний тухай хуульд нэмэлт, өөрчлөлт оруулах тухай, Монгол Улсын Засгийн газрын бүтцийн тухай хуульд нэмэлт, өөрчлөлт оруулах тухай хуулийн төсөл болон хамт өргөн мэдүүлсэн хууль, Улсын Их Хурлын тогтоолын төслийн анхны хэлэлцүүлгийг явуулъя.**

Монгол Улсын Их Хурлын чуулганы хуралдааны дэгийн тухай хуулийн дагуу Байнгын хороо хуулийн төслүүдийг зүйл бүрээр нь хэлэлцэнэ гэж заасны дагуу төслийг зүйл бүрээр нь хэлэлцэнэ. Гишүүн хуулийн төслийн зүйлтэй холбогдуулан хууль санаачлагчаас асуулт асууж болно. Монгол Улсын Засгийн газрын бүрэлдэхүүний тухай хуульд нэмэлт, өөрчлөлт оруулах тухай хуулийн төслийн нэгдүгээр зүйл дээр асуух саналтай гишүүн байна уу? Алга байна. Хоёрдугаар зүйл дээр асуулт саналтай гишүүн байна уу, алга байна. Гуравдугаар зүйл дээр асуулт саналтай гишүүн байна уу, алга байна. Дөрөвдүгээр зүйл дээр асуудал саналтай гишүүн байна уу? Тогтохсүрэн гишүүн. Дагаж мөрдөх хугацаа дээр саналтай байгаа юм байна. Дөрөвдүгээр зүйл энэ хуулийг баталсан өдрөөс нь эхлэн дагаж мөрдөнө гэсэн санал байна. Тэгээд анхны хэлэлцүүлгээр явах боломжгүй. Засгийн газар тодорхой хугацаа тавиагүй орж ирсэн. Энэ хуулийг баталсан өдрөөс нь эхэлж дагаж мөрдөнө гэсэн ийм одоо зарчмын зөрүүтэй саналын томьёоллоор санал хураалт явуулъя. Санал хураалт. Мөнх-Оргил гишүүн санал гаргая.

**Ц.Мөнх-Оргил:** Уучлаарай даргаа. Энэ микрофон дээр карт дээрээ хүрч амжсангүй. Дахиад санал хураалгаад өгөөч, горимын санал гаргаж байна.

**Ж.Мөнхбат**: Мөнх-Оргил гишүүн горимын санал гаргасан учраас Мөнх-Оргил гишүүний гаргасан горимын саналаар дэмжье гэж санал хураая. Санал хураалт. Саяны санал хураалтыг хүчингүй болгох санал хураалт. 12-оос 9 гишүүн дэмжиж, санал дэмжигдлээ. Өмнөх санал хураалт хүчингүй болсон тул дөрөвдүгээр зүйл, Энэ хуулийг баталсан өдрөөс нь эхлэн дагаж мөрдөнө гэсэн зарчмын зөрүүтэй саналыг дэмжье гэдэг саналын томьёоллоор санал хураалт явуулъя. Санал хураалт 12-оос 9 гишүүн дэмжиж санал дэмжигдлээ. Монгол Улсын Засгийн газрын бүрэлдэхүүний тухай хуульд нэмэлт, өөрчлөлт оруулах тухай хуулийн төслийг зүйл бүрээр нь хэлэлцэж дууслаа.

Хоёр.Монгол Улсын Засгийн газрын бүтцийн тухай хуульд өөрчлөлт нэмэлт, өөрчлөлт оруулах тухай хуулийн төслийн нэгдүгээр зүйл дээр асуулт, саналтай гишүүн байна уу, алга байна. Хоёр дээр алга байна. Гурав дээр алга байна. Дөрөв дээр дагаж мөрдөх хугацааны асуудал байгаа. Энэ хуулийг баталсан өдрөөс нь эхлэн дагаж мөрдөнө гэсэн зарчмын зөрүүтэй санал байна. Дэмжье гэдэг саналын томьёоллоор санал хураалт явуулъя. 12-оос 9 гишүүн дэмжиж санал дэмжигдлээ. Монгол Улсын Засгийн газрын бүтцийн тухай хуульд өөрчлөлт оруулах тухай хуулийн төслийг зүйл бүрээр нь хэлэлцэж дууслаа.

Одоо хамт өргөн мэдүүлсэн хууль, Монгол Улсын Засгийн газрын тухай хуульд нэмэлт, өөрчлөлт оруулах тухай хуулийн төслийн нэгдүгээр зүйл дээр асуулт, саналтай гишүүн байна уу? Төслийн нэгдүгээр зүйлийн 181 дүгээр зүйл” гэснийг “183 дугаар зүйл” гэж өөрчлөх, санал гаргасан Тогтохсүрэн. Санал хураалт. 12-оос 6 гишүүн дэмжсэн байна. Оюунчимэг гишүүн.

**М.Оюунчимэг:** Сая уг нь кноп дарсан хэр нь эсрэг гарчихлаа даргаа. Тэгээд дахин санал хураалт явуулж өгөхийг хүсэж байна.

**Ж.Мөнхбат:** Оюунчимэг гишүүний гаргасан горимын саналаар саяын санал хураалтыг хүчингүй болгох тухай санал хураая. Санал хураалт 11-ээс 8 гишүүн дэмжиж санал дэмжигдлээ. Зарчмын зөрүүтэй саналын томьёоллыг дэмжье гэдэг саналын томьёоллоор санал хураалт явуулъя. Санал хураалт. 11-ээс 8 гишүүн дэмжиж санал дэмжигдлээ. Монгол Улсын Засгийн газрын тухай нэмэлт, өөрчлөлт оруулах тухай хуулийн төслийн хоёрдугаар зүйл дээр асуух саналтай гишүүн байна уу? Алга байна. Гуравдугаар зүйл дээр алга байна. Дөрөвдүгээр зүйл дээр. Дөрөвдүгээр зүйл дээр Төсөлд доор дурдсан агуулгатай 4 дүгээр зүйл нэмэх.

“4 дүгээр зүйл.Монгол Улсын Засгийн газрын тухай хуулийн 183, 184 дүгээр зүйлийн дугаарыг 184, 185 дугаар зүйл болгон өөрчилсүгэй.” Санал гаргасан Тогтохсүрэн. Санал хураалт. 11 гишүүнээс 9 гишүүн дэмжиж, 81,8 хувийн саналаар санал дэмжигдэж байна. Энэ зүйл энэ санал дэмжигдсэнтэй холбогдуулаад төслийн дугааруудыг өөрчлөх ёстой юм байна шүү. Тус хуулийн тавдугаар зүйл дээр асуулт, саналтай гишүүн байна уу? Алга байна. Монгол Улсын Засгийн газрын тухай хуульд нэмэлт, өөрчлөлт оруулах тухай хуулийн төслийг зүйл бүрээр нь хэлэлцэж дууслаа.

Хамт өргөн мэдүүлсэн хууль Архив, албан хэрэг хөтлөлтийн тухай хуульд өөрчлөлт оруулах тухай хуулийн төслийн нэгдүгээр зүйл дээр асуулт, саналтай гишүүн байна уу? Алга байна. Хоёрдугаар зүйл дээр алга байна. Архив албан хэрэг хөтлөлтийн тухай хуульд өөрчлөлт оруулах тухай хуулийн төслийг зүйл бүрээр нь хэлэлцэж дууслаа.

Бүсчилсэн хөгжлийн удирдлага, зохицуулалтын тухай хуульд нэмэлт өөрчлөлт оруулах тухай хуулийн төслийн нэгдүгээр зүйл дээр асуулт, саналтай гишүүн байна уу, алга байна. Хоёрдугаар зүйл дээр алга байна. Гуравдугаар зүйл дээр алга байна. Бүсчилсэн хөгжлийн удирдлага, зохицуулалтын тухай хуульд нэмэлт оруулах тухай өөрчлөлт оруулах тухай хуулийн төслийг зүйл бүрээр нь хэлэлцэж дууслаа.

Монгол Улсын хилийн тухай хуульд нэмэлт, өөрчлөлт оруулах тухай хуулийн төслийн нэгдүгээр зүйл дээр асуулт, саналтай гишүүн байна уу? Алга байна. Хоёр дээр алга байна, гурав дээр алга байна. Монгол, Нямбаатар гишүүн. Хилийн тухай хуулийн хоёрдугаар зүйл.

**Х.Нямбаатар:** Надад нэг, Тийм зарчмын зөрүүтэй санал байна. Энэ 29.2 дахь хэсгийн ложистик холбооны гэсний дараа холбогдох бусад гэж нэмэх гэсэн ийм санал гаргаж байгаа.

**Ж.Мөнхбат:** Нямбаатар сайд зарчмын зөрүүтэй санал гаргаж байгаа юм уу? Тийм ээ.

**Х.Нямбаатар:** Тийм.

**Ж.Мөнхбат:** Нямбаатар гишүүний гаргасан зарчмын зөрүүтэй саналыг та бүхэн сонссон. Зарчмын зөрүүтэй саналаар санал хураалт явуулъя. Санал хураалт. 83,3 хувийн саналаар санал дэмжигдлээ. Тус хуулийн гуравдугаар зүйл дээр асуулт, саналтай гишүүн байна уу? Алга байна. Монгол Улсын хилийн тухай хуульд нэмэлт, өөрчлөлт оруулах тухай хуулийн төслийг зүйл бүрээр нь хэлэлцэж дууслаа.

Монгол хэлний тухайд хуульд нэмэлт, өөрчлөлт оруулах, нэмэлт оруулах тухай хуулийн төслийн нэгдүгээр зүйл дээр асуулт, саналтай гишүүн байна уу, алга байна. Хоёрдугаар зүйл дээр алга байна. Монгол хэлний тухай хуульд нэмэлт оруулах тухай хуулийн төслийг зүйл бүрээр хэлэлцэж дууслаа.

Монгол Улсын засаг захиргаа, нутаг дэвсгэрийн нэгж, түүний удирдлагын тухай хуульд өөрчлөлт оруулах тухай хуулийн нэгдүгээр зүйл дээр асуулт саналтай гишүүн байна уу, алга байна. Хоёрдугаар зүйл дээр алга байна. Монгол Улсын засаг захиргаа, нутаг дэвсгэрийн нэгж, түүний удирдлагын тухай хуульд өөрчлөлт оруулах тухай хуулийн төслийн гуравдугаар зүйл дээр асуулт, саналтай гишүүн байна уу, алга байна. Тус хуулийг зүйл бүрээр хэлэлцэж дууслаа.

Сонгуулийн автоматжуулсан системийн тухай хуульд нэмэлт оруулах тухай хуулийн төслийн нэгдүгээр зүйл дээр асууж саналтай гишүүн байна уу, алга байна. Хоёрдугаар зүйл дээр алга байна. Тус хуулийг зүйл бүрээр хэлэлцэж дууслаа.

Кино урлагийг дэмжих тухай хуульд өөрчлөлт оруулах тухай хуулийн нэгдүгээр зүйл дээр асуулт, саналтай гишүүн байна уу, алга байна. Хоёрдугаар зүйл дээр алга байна. Кино урлагийг дэмжих тухай хуульд өөрчлөлт оруулах тухай хуулийн төслийг зүйл бүрээр хэлэлцэж дууслаа.

Коронавируст халдварт цар тахлаас урьдчилан сэргийлэх, тэмцэх, нийгэм, эдийн засагт үзүүлэх сөрөг нөлөөллийг бууруулах тухай хуульд өөрчлөлт оруулах тухай хуулийн төслийн нэгдүгээр зүйл дээр асуулт, саналтай гишүүн байна уу, алга байна. Хоёр дээр алга байна. Тус хуулийг зүйл бүрээр хэлэлцэж дууслаа.

Хөгжлийн бэрхшээлтэй хүний эрхийн тухай хуульд өөрчлөлт нэмэлт оруулах тухай хуулийн төслийн нэгдүгээр зүйл дээр асуулт, саналтай гишүүн байна уу, алга байна. Хоёр дээр алга байна. Тус хуулийг зүйл бүрээр хэлэлцэж дууслаа.

Шуудангийн тухай хуульд нэмэлт оруулах тухай хуулийн төслийн нэгдүгээр зүйл дээр асуулт, саналтай гишүүн байна уу? Нэгдүгээр зүйл. Төслийн 1 дүгээр зүйлийг доор дурдсанаар өөрчлөн найруулах:

“1 дүгээр зүйл.Шуудангийн тухай хуулийн 7 дугаар зүйлийн гарчиг, мөн зүйлийн 7.1 дэх хэсэг, 10 дугаар зүйлийн 10.2.1 дэх заалтын “төрийн захиргааны” гэсний дараа “төв” гэж тус тус нэмсүгэй.

2 дугаар зүйл.Шуудангийн тухай хуулийн 7 дугаар зүйлийн гарчиг, мөн зүйлийн 7.1 дэх хэсэг, 10 дугаар зүйлийн 10.2.1 дэх заалтын “хариуцсан” гэснийг “эрхэлсэн” гэж тус тус өөрчилсүгэй.” Санал гаргасан Тогтохсүрэн. Санал хураалт. 12-оос 10 гишүүн дэмжиж, санал дэмжигдлээ. Тус хуулийг, хоёрдугаар зүйл дээр асуулт саналтай гишүүн байна уу, алга байна. Тус хуулийг зүйл бүрээр хэлэлцэж дууслаа.

Улсын бүртгэлийн ерөнхий хуульд нэмэлт оруулах тухай хуулийн төслийн нэгдүгээр зүйл дээр асуулт, саналтай гишүүн байна уу, алга байна. Хоёр дээр алга байна. Тус хуулийг зүйл бүрээр хэлэлцэж дууслаа.

Төсвийн тухай хуульд нэмэлт оруулах тухай, өөрчлөлт оруулах тухай хуулийн төслийн нэгдүгээр зүйл дээр асуулт, саналтай гишүүн байна уу, алга байна. Хоёр дээр алга байна. Гурав дээр. Гурав дээр 1.Төслийн 3 дугаар зүйлийн “Төсвийн тухай хуулийн 14 дүгээр зүйлийн 14.1.8, 14.1.9, 14.1.10, 14.1.11, 14.1.12, 14.1.13, 14.1.14, 14.1.15, 14.1.16, 14.1.17, 14.1.18 дахь заалтын дугаарыг “14.1.11, 14.1.12, 14.1.13, 14.1.14, 14.1.15, 14.1.16, 14.1.17, 14.1.18, 14.1.19, 14.1.20, 14.1.21” гэж,” гэсний дараа “14 дүгээр зүйлийн 14.1.17 дахь заалтын “14.1.15, 14.1.16-д” гэснийг “14.1.18, 14.1.19-д” гэж, 19 дүгээр зүйлийн 19.2 дахь хэсгийн “14.1.18, 14.1.11, 14.1.12, 14.1.16-д” гэснийг “14.1.11, 14.1.14, 14.1.15, 14.1.19-д” гэж, 19 дүгээр зүйлийн 19.4 дэх хэсгийн “14.1.18, 14.1.11, 14.1.12-т” гэснийг “14.1.11, 14.1.14, 14.1.15-д” гэж, 39 дүгээр зүйлийн 39.1 дэх хэсгийн “14.1.8-д” гэснийг “14.1.11-д” гэж” гэж нэмэх”. Санал гаргасан Тогтохсүрэн. Санал хураалт 12-оос 10 гишүүн дэмжиж санал дэмжигдлээ. Дөрөвдүгээр зүйл дээр асуулт, саналтай гишүүн алга. Тус хуулийг зүйл бүрээр хэлэлцэж дууслаа.

Тогтоолын хавсралтад нэмэлт, өөрчлөлт оруулах тухай хуулийн төслийн тухай Улсын Их Хурлын тогтоолын төсөл дээр асуулт, саналтай гишүүн байна уу?

Тогтоолын төслийн “Монгол Улсын Засгийн газрын тухай хуулийн” гэсний өмнө “Монгол Улсын Их Хурлын тухай хуулийн 5 дугаар зүйлийн 5.1 дэх хэсэг,” гэж нэмэх. Санал гаргасан Их Хурлын гишүүн Тогтохсүрэн. Санал хураалт. 12-оос 9 дэмжиж, 75 хувиар дэмжигдлээ.

Найруулгын санал байна. Монгол Улсын Засгийн газрын бүрэлдэхүүний тухай хуульд нэмэлт, өөрчлөлт оруулах тухай хуулийн төсөл, Монгол Улсын Засгийн газрын бүтцийн тухай хуульд нэмэлт, өөрчлөлт оруулах тухай хуулийн төсөл болон хамт өргөн мэдүүлсэн бусад хуулийн төслүүдийн талаар гаргасан зарчмын зөрүүтэй саналын томьёолол дэмжигдсэнтэй холбогдуулж, эцсийн хэлэлцүүлэгт төслийн бүтэц, дугаарлалт найруулгын холбогдох өөрчлөлт оруулах. Санал хураалт. 12-оос 10 гишүүн дэмжиж, 83,3 хувийн саналаар санал дэмжигдэж байна. Тогтоолын хавсралтад нэмэлт, өөрчлөлт оруулах тухай Улсын Их Хурлын тогтоолын төслийн анхны хэлэлцүүлгийг явуулж дууслаа.

Монгол Улсын Засгийн газрын бүрэлдэхүүний тухай хуульд нэмэлт, өөрчлөлт оруулах тухай, Монгол Улсын Засгийн газрын бүтцийн тухай хуульд нэмэлт, өөрчлөлт оруулах тухай хуулийн төсөл болон хамт өргөн мэдүүлсэн хууль, Улсын Их Хурлын тогтоолын төслийн анхны хэлэлцүүлгийг явуулж дууслаа. Байнгын хорооны санал, дүгнэлтийг чуулганы нэгдсэн хуралдаанд Улсын Их Хурлын гишүүн Баатарбилэг танилцуулна.

Төрийн байгуулалтын байнгын хорооны энэ удаагийн хэлэлцэх асуудал дууслаа. Гишүүд, ажлын хэсэгт баярлалаа. Чуулганы нэгдсэн хуралдааны дараа Төрийн байгуулалтын байнгын хороо үргэлжлүүлэн хуралдана.

Төрийн байгуулалтын байнгын хороо үргэлжлүүлэн хуралдана. Байнгын хорооны хуралдаанаар хэлэлцэх асуудлыг танилцуулъя.

**Тав.Монгол Улсын Засгийн газрын бүрэлдэхүүний тухай хуульд нэмэлт, өөрчлөлт оруулах, Монгол Улсын Засгийн газрын бүтцийн тухай хуульд нэмэлт, өөрчлөлт оруулах тухай хуулийн төсөл болон хамт өргөн мэдүүлсэн хууль, Улсын Их Хурлын тогтоолын төслийг хэлэлцэнэ. Засгийн газар 2022 оны 08 сарын 29-ний өдөр өргөн мэдүүлсэн, эцсийн хэлэлцүүлэг хийнэ.**

Хэлэлцэх асуудал дээр саналтай гишүүн байна уу? Алга байна. Хэлэлцэх асуудалдаа оръё. Эцсийн хэлэлцүүлгийн танилцуулгыг та бүхэнд уншиж танилцуулъя.

Улсын Их Хурлын дарга, эрхэм гишүүд ээ,

Монгол Улсын Засгийн газраас 2022 оны 08 дугаар сарын 29-ний өдөр Улсын Их Хуралд өргөн мэдүүлсэн Монгол Улсын Засгийн газрын бүрэлдэхүүний тухай хуульд нэмэлт, өөрчлөлт оруулах, Монгол Улсын Засгийн газрын бүтцийн тухай хуульд нэмэлт, өөрчлөлт оруулах тухай хуулийн төсөл болон хамт өргөн мэдүүлсэн холбогдох бусад хууль, тогтоолын төслийн анхны хэлэлцүүлгийг Улсын Их Хурал 2022 оны 08 дугаар сарын 29-ний өдрийн чуулганы нэгдсэн хуралдаанаар хэлэлцэж, эцсийн хэлэлцүүлэгт бэлтгүүлэхээр Төрийн байгуулалтын байнгын хороонд шилжүүлсэн билээ.

Төрийн байгуулалтын байнгын хороо 2022 оны 08 дугаар сарын 29-ний өдрийн хуралдаанаараа Монгол Улсын Засгийн газрын бүрэлдэхүүний тухай хуульд нэмэлт, өөрчлөлт оруулах, Монгол Улсын Засгийн газрын бүтцийн тухай хуульд нэмэлт, өөрчлөлт оруулах тухай хуулийн төсөл болон хамт өргөн мэдүүлсэн холбогдох бусад хууль, тогтоолын төслийн эцсийн хэлэлцүүлгийг Монгол Улсын Их Хурлын чуулганы хуралдааны дэгийн тухай хуулийн 42 дугаар зүйлд заасны дагуу явуулсан болно.

Монгол Улсын Засгийн газрын бүрэлдэхүүний тухай хуульд нэмэлт, өөрчлөлт оруулах, Монгол Улсын Засгийн газрын бүтцийн тухай хуульд нэмэлт, өөрчлөлт оруулах тухай хуулийн төсөл болон хамт өргөн мэдүүлсэн холбогдох бусад хууль, тогтоолын төсөлд нэгдсэн хуралдааны анхны хэлэлцүүлгээр олонхын дэмжлэг авсан саналыг нэмж тусган эцсийн хэлэлцүүлэгт бэлтгэсэн төсөл болон эцсийн хэлэлцүүлэгт бэлтгэсэн талаарх танилцуулгыг та бүхэнд хүргүүлсэн болно.

Их Хурлын эрхэм гишүүд ээ,

Монгол Улсын Засгийн газрын бүрэлдэхүүний тухай хуульд нэмэлт, өөрчлөлт оруулах, Монгол Улсын Засгийн газрын бүтцийн тухай хуульд нэмэлт, өөрчлөлт оруулах тухай хуулийн төсөл болон хамт өргөн мэдүүлсэн холбогдох бусад хууль, тогтоолын төслийн эцсийн хэлэлцүүлэгт бэлтгэсэн талаарх Төрийн байгуулалтын байнгын хорооны танилцуулгыг хэлэлцэн шийдвэрлэж хууль, тогтоолын төслүүдийг эцэслэн баталж өгөхийг та бүхнээс хүсье гэсэн танилцуулга байна.

Асуулттай гишүүн байна уу? Алга байна.

Монгол Улсын Засгийн газрын бүрэлдэхүүний тухай хуульд нэмэлт, өөрчлөлт оруулах, Монгол Улсын Засгийн газрын бүтцийн тухай хуульд нэмэлт, өөрчлөлт оруулах тухай хуулийн төсөл болон хамт өргөн мэдүүлсэн холбогдох бусад хууль, тогтоолын төслийн эцсийн хэлэлцүүлгийг явуулж дууслаа. Байнгын хорооны танилцуулгыг чуулганы нэгдсэн хуралдаанд Улсын Их Хурлын Баатарбилэг танилцуулна.

Төрийн байгуулалтын байнгын хорооны хэлэлцэх асуудал дууссан тул энэ өдрийн хуралдааныг хаасныг мэдэгдье.

ДУУНЫ БИЧЛЭГЭЭС ХУРАЛДААНЫ

ДЭЛГЭРЭНГҮЙ ТЭМДЭГЛЭЛ БУУЛГАЖ,

ХЯНАСАН: ШИНЖЭЭЧ Д.УЯНГА